Σημαντική ανακοίνωση νομικού περιεχομένου

|

52005SC0440

Σύσταση για Γνώµη του Συµβουλίου κατ’ εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σταθερότητας της Ελλάδας, 2004-2007  /* SEC/2005/0440 τελικό */

	Βρυξέλλες, 6.4.2005SEC(2005) 440 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σταθερότητας της Ελλάδας, 2004-2007(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1], ορίζει ότι τα συμμετέχοντα κράτη μέλη, δηλαδή αυτά που έχουν υιοθετήσει το ενιαίο νόμισμα, υποχρεούνται να υποβάλλουν προγράμματα σταθερότητας στο Συμβούλιο και την Επιτροπή. Σύμφωνα με το άρθρο 5 του εν λόγω κανονισμού, το Συμβούλιο οφείλει να εξετάσει το εκάστοτε πρόγραμμα σταθερότητας με βάση τις εκτιμήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο εξετάζει το εκάστοτε πρόγραμμα και εν συνεχεία εκδίδει γνώμη. Σύμφωνα με τον κανονισμό, τα κράτη μέλη πρέπει να υποβάλλουν ετησίως επικαιροποιημένα προγράμματα σταθερότητας, τα οποία μπορούν επίσης να εξεταστούν από το Συμβούλιο σύμφωνα με τις ίδιες διαδικασίες.Λαμβάνοντας υπόψη ότι το 2003 κατεγράφη έλλειμμα της γενικής κυβέρνησης ύψους 3,2% του ΑΕΠ και δείκτης χρέους 103,0% του ΑΕΠ, το Συμβούλιο αποφάσισε στις 5 Ιουλίου 2004 ότι το έλλειμμα της Ελλάδας ήταν υπερβολικό και συνέστησε τη διόρθωσή του μέχρι το 2005 το αργότερο. Στις 18 Ιανουαρίου 2005, το Συμβούλιο αποφάσισε ότι η Ελλάδα δεν είχε λάβει αποτελεσματικά μέτρα προκειμένου να συμμορφωθεί με τις ανωτέρω συστάσεις. Στις 17 Φεβρουαρίου 2005, και πάλι βάσει σύστασης της Επιτροπής δυνάμει του άρθρου 104 παράγραφος 9, το Συμβούλιο αποφάσισε να απευθύνει προειδοποίηση στην Ελλάδα, καλώντας τη να λάβει μέτρα με σκοπό τη μείωση του ελλείμματος σε ποσοστό κατώτερο του σχετικού ανώτατου ορίου (3% του ΑΕΠ) μέχρι το 2006 το αργότερο. Επιπλέον ζητήθηκε από τις ελληνικές αρχές να προβούν στον εντοπισμό και τον έλεγχο των άλλων παραγόντων, εκτός των καθαρών δανειακών αναγκών, που συμβάλλουν στη μεταβολή των επιπέδων του δημόσιου χρέους, καθώς επίσης να φροντίσουν για τη βελτίωση της συλλογής και επεξεργασίας των γενικών δημοσιονομικών δεδομένων.Το πρώτο πρόγραμμα σταθερότητας της Ελλάδας, για την περίοδο 2000-2004, υποβλήθηκε στις 19 Ιουνίου 2000 και εξετάσθηκε από το Συμβούλιο στις 12 Φεβρουαρίου 2001. Έκτοτε υποβλήθηκαν κατ’ έτος επικαιροποιημένα προγράμματα. Η Ελλάδα υπέβαλε την επικαιροποίηση του προγράμματος σταθερότητάς της για την περίοδο 2004-2007 στις 17 Δεκεμβρίου 2004. Η Επιτροπή δεν προέβη σε αξιολόγησή της. Αναθεώρηση του επικαιροποιημένου προγράμματος σταθερότητας υπεβλήθη στις 21 Μαρτίου 2005. Στις 29 Μαρτίου δημοσιοποιήθηκε δέσμη φορολογικών μέτρων, που περιελάμβανε και πρόσθετα μέτρα. Οι υπηρεσίες της Επιτροπής προέβησαν σε τεχνική αξιολόγηση της επικαιροποίησης αυτής λαμβάνοντας υπόψη τα πορίσματα των εαρινών οικονομικών προβλέψεων των υπηρεσιών της Επιτροπής του 2005 και συνεκτιμώντας τον Κώδικα Δεοντολογίας[2] , την κοινή μέθοδο υπολογισμού της δυνητικής παραγωγής και των κυκλικά προσαρμοσμένων αποτελεσμάτων, τις συστάσεις που περιλαμβάνονται στους γενικούς προσανατολισμούς οικονομικής πολιτικής για την περίοδο 2003-2005 και τις αρχές που θεσπίζονται με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002, για την ενίσχυση του συντονισμού των δημοσιονομικών πολιτικών[3] Από την αξιολόγηση προέκυψαν τα ακόλουθα συμπεράσματα:-  Η αναθεωρημένη επικαιροποίηση του 2004 του ελληνικού προγράμματος σταθερότητας υπεβλήθη στις 21 Μαρτίου 2005 και καλύπτει τα έτη 2004-2007. Οι στόχοι που καθορίζονται στο πρόγραμμα λαμβάνουν υπόψη τις δημοσιονομικές συνέπειες δέσμης φορολογικών μέτρων η οποία δημοσιοποιήθηκε από την κυβέρνηση στις 29 Μαρτίου, με σκοπό τη διασφάλιση της εφαρμογής του αναθεωρημένου προγράμματος, περιλαμβανομένης δημόσιας δέσμευσης για την επιδίωξη ελλείμματος χαμηλότερου από το 3% του ΑΕΠ στο πλαίσιο του σχεδίου προϋπολογισμού του 2006. Το πρόγραμμα συνάδει εν μέρει με τις απαιτήσεις παροχής στοιχείων του «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης». Το πρόγραμμα δεν περιέχει λεπτομέρειες για τα μέτρα που σχετίζονται με τους στόχους για το 2007. Για την παρουσίαση της εξέλιξης των τιμών έχει χρησιμοποιηθεί ο αποπληθωριστής ιδιωτικών καταναλωτικών δαπανών και όχι ο εναρμονισμένος δείκτης τιμών καταναλωτή. Σε ό,τι αφορά τις βασικές εξωτερικές παραδοχές, το πρόγραμμα δεν παρέχει στοιχεία για την αύξηση του παγκόσμιου ΑΕΠ εξαιρουμένης της ΕΕ, ούτε για τον ρυθμό ανάπτυξης κρίσιμων ξένων αγορών, όπως επιτάσσει ο κώδικας δεοντολογίας.-  Στο πρόγραμμα εξετάζονται τρία διαφορετικά μακροοικονομικά σενάρια. Το λεγόμενο «βασικό σενάριο» συμπίπτει ουσιαστικά με το μακροοικονομικό πλαίσιο που καθορίζεται στον προϋπολογισμό του 2005. Στηρίζεται στην αισιόδοξη παραδοχή ότι η ελληνική οικονομία θα καταφέρει να διατηρήσει τον οικονομικό δυναμισμό τον οποίον επέδειξε μέχρι το 2004 χάρη στην έντονη εγχώρια ζήτηση. Το σενάριο αυτό βρίσκεται σαφώς εκτός του τρέχοντος φάσματος προβλέψεων. Σύμφωνα με ένα δεύτερο, λιγότερο ευνοϊκό, σενάριο, το οποίο συμβαδίζει με τις ήδη παρωχημένες φθινοπωρινές προβλέψεις των υπηρεσιών της Επιτροπής του 2004, το ΑΕΠ προβλέπεται να αυξηθεί με ρυθμό 3,3% κατά τη χρονική περίοδο αναφοράς του προγράμματος. Τέλος, σύμφωνα με το τρίτο σενάριο, το πραγματικό ΑΕΠ προβλέπεται να αυξηθεί κατά 2,9% το 2005 και κατά ένα οριακά υψηλότερο ποσοστό (3%) το 2006 και το 2007, πρόβλεψη η οποία συμβαδίζει κατά βάση με τις εαρινές προβλέψεις των υπηρεσιών της Επιτροπής του 2005. Επομένως, με βάση τα πλέον πρόσφατα διαθέσιμα στοιχεία, το εν λόγω τρίτο σενάριο πρέπει να θεωρηθεί ως το πλέον αξιόπιστο και να χρησιμεύσει ως σενάριο αναφοράς για την αξιολόγηση του προγράμματος. Τα δεδομένα που παρατίθενται στο σενάριο προϋποθέτουν ότι ο ρυθμός αύξησης της δυνητικής παραγωγής θα παρουσιάσει σταδιακή κάμψη κατά την περίοδο αναφοράς του προγράμματος, από 3,3% περίπου το 2005 σε 3% το 2007. Η πρόβλεψη αυτή συνάδει ομοίως σε μεγάλο βαθμό με τις εκτιμήσεις που απορρέουν από τις εαρινές προβλέψεις των υπηρεσιών της Επιτροπής του 2005. Η επιβράδυνση του βασικού ρυθμού ανάπτυξης εκτιμάται ότι θα είναι αποτέλεσμα της συνολικής παραγωγικότητας των συντελεστών παραγωγής. Κατά πάσα πιθανότητα, το ευμέγεθες θετικό κενό παραγωγής που κατεγράφη το 2004 θα συρρικνωθεί κάπως ως το έτος 2007.-  Με βάση τα στοιχεία που υποβλήθηκαν τον Μάρτιο του 2005 για το ύψος του ελλείμματος και του χρέους κατ’ εφαρμογή του κανονισμού (ΕΚ) αριθ. 3605/93 του Συμβουλίου (στο εξής: «η κοινοποίηση στο πλαίσιο της διαδικασίας υπερβολικού ελλείμματος» ή «κοινοποίηση ΔΥΕ»), υπολογίζεται ότι το αποτέλεσμα της γενικής κυβέρνησης κατέγραψε έλλειμμα ίσο με το 6,1% του ΑΕΠ (6,0% του ΑΕΠ με βάση τον ορισμό ΕΣΟΛ95, δηλαδή μη λαμβανομένων υπόψη των ροών που σχετίζονται με πράξεις ανταλλαγής (swap)). Το έλλειμμα αυτό είναι κατά 0,8 εκατοστιαίας μονάδας υψηλότερο από την εκτίμηση (5,3% του ΑΕΠ) που η ελληνική κυβέρνηση είχε διατυπώσει κατά τον χρόνο υποβολής της κοινοποίησης ΔΥΕ του Σεπτεμβρίου του 2004. Η κοινοποίηση ΔΥΕ του Μαρτίου του 2005 κάνει λόγο για πρόσθετη ολίσθηση, η οποία περιλαμβάνει, εκτός από την πληρωμή αυξημένων τόκων ίσων με το 0,3 εκατοστιαίας μονάδας του ΑΕΠ, και άλλες περιπτώσεις υστέρησης των φορολογικών εσόδων και υπέρβασης δαπανών, οι οποίες ισοδυναμούν με μισή πρόσθετη εκατοστιαία μονάδα του ΑΕΠ, επιπλέον εκείνων που ήδη ήλθαν στην επιφάνεια με την κοινοποίηση ΔΥΕ του Σεπτεμβρίου του 2004. Στις 18 Μαρτίου 2004, η Eurostat δεν επικύρωσε τα στοιχεία για το έλλειμμα της Ελλάδας λόγω της μη ομοιόμορφης καταχώρησης των ροών μεταξύ της Ελλάδας και του προϋπολογισμού της ΕΕ. Η Eurostat επεσήμαινε επίσης ότι δεν έχουν οριστικοποιηθεί ακόμη οι δαπάνες παρελθόντων ετών για ιατροφαρμακευτική περίθαλψη και για την τέλεση των Ολυμπιακών Αγώνων. Ως εκ τούτου, είναι πιθανό να χρειασθεί να αναθεωρηθούν προς τα πάνω τα στοιχεία για το δημοσιονομικό έλλειμμα του 2004 και παλαιοτέρων ετών.-  Το σενάριο αναφοράς που χρησιμοποιείται για την αξιολόγηση του προγράμματος θέτει ως στόχο τη μείωση του ονομαστικού ελλείμματος του προϋπολογισμού της γενικής κυβέρνησης κατά 3,6 εκατοστιαίες μονάδες κατά την περίοδο αναφοράς του προγράμματος, από την πραγματική τιμή 6,1% του ΑΕΠ το 2004 σε 2,4% το 2007. Η δημοσιονομική προσαρμογή εστιάζεται στο 2005 καθώς επίσης, σε μικρότερο βαθμό, στο 2006, ενώ για το 2007 η προσαρμογή ισοδυναμεί μόλις με 0,5 εκατοστιαίες μονάδες του ΑΕΠ. Στόχος της ακολουθούμενης στρατηγικής είναι η μείωση του ελλείμματος σε ποσοστό χαμηλότερο από τη σχετική τιμή αναφοράς (3% του ΑΕΠ) μέχρι το 2006, όπως ορίζει η απόφαση του Συμβουλίου δυνάμει του άρθρου 104 παράγραφος 9. Προς επίτευξη των ανωτέρω στόχων, το πρόγραμμα βασίζεται σε συνδυασμό μέτρων τόνωσης των εσόδων και περιστολής των δαπανών, ο οποίος αναμένεται να οδηγήσει σε αύξηση των πρωτογενών πλεονασμάτων. Το πρωτογενές αποτέλεσμα προβλέπεται να εξελιχθεί από έλλειμμα 0,4% το 2004 σε πλεόνασμα 1,8% του ΑΕΠ το 2005, και να αυξηθεί εν συνεχεία σε 3,3% του ΑΕΠ στα τέλη της περιόδου. Σε κυκλικά προσαρμοσμένους όρους και με βάση τους υπολογισμούς των υπηρεσιών της Επιτροπής σύμφωνα με την από κοινού συμφωνηθείσα μεθοδολογία, η οποία εφαρμόστηκε στα πληροφοριακά δεδομένα του προγράμματος, το έλλειμμα προβλέπεται να μειωθεί από 7,0% του ΑΕΠ το 2004 σε 4,4% του ΑΕΠ το 2005, σε 3,5% του ΑΕΠ το 2006 και σε 3% το 2007.-  Οι στόχοι για το έλλειμμα σύμφωνα με το σενάριο αναφοράς είναι χαμηλότεροι από εκείνους που περιλαμβάνονταν στις εαρινές προβλέψεις των υπηρεσιών της Επιτροπής του 2005, σύμφωνα με τις οποίες το έλλειμμα θα ήταν 4,5% του ΑΕΠ το 2005 και 4,4% του ΑΕΠ το 2006. Σημαντικό μέρος της διαφοράς εξηγείται από τις δημοσιονομικές συνέπειες το 2005 των πρόσθετων φορολογικών μέτρων που προβλέπεται να εφαρμοσθούν το 2005 και από την παράταση των συνεπειών αυτών κατά το 2006· τα εν λόγω μέτρα ανακοινώθηκαν μετά την καταληκτική ημερομηνία για τις προβλέψεις της Επιτροπής και ισοδυναμούν με το 0,5 εκατοστιαίας μονάδας του ΑΕΠ περίπου το 2005 και 0,9 εκατοστιαίας μονάδας του ΑΕΠ το 2006. Επιπροσθέτως, υπάρχουν αρνητικοί παράγοντες αβεβαιότητας για τις δημοσιονομικές προοπτικές του 2005 και των επόμενων ετών, τόσο στο σκέλος των εσόδων όσο και στο σκέλος των δαπανών. Συγκεκριμένα, οι προβλέψεις των τάσεων σε σχέση με τις εισφορές κοινωνικής ασφάλισης κρίνονται μάλλον αισιόδοξες, ενώ οι προβλέψεις για τη δημόσια κατανάλωση, ιδίως για ιατροφαρμακευτική περίθαλψη και για τους μισθούς των δημόσιων υπαλλήλων, ενδέχεται να είναι υποεκτιμημένες. Ως εκ τούτου, οι ελληνικές αρχές, τηρώντας τη δέσμευσή τους την οποία ανακοίνωσαν στις 29 Μαρτίου, μπορεί να χρειασθεί να εφαρμόσουν επιπρόσθετα μέτρα το 2006, πέραν αυτών που έχουν ήδη ανακοινωθεί για το 2005, προκειμένου να μειωθεί όντως το έλλειμμα σε ποσοστό χαμηλότερο από το όριο του 3%. Μη λαμβανομένων υπόψη κυκλικών παραγόντων, η πρόβλεψη των υπηρεσιών της Επιτροπής για το έλλειμμα των ετών 2005 και 2006 υπερβαίνει το 5%. Παραμένει δε πάνω από το 3% του ΑΕΠ ακόμη και αν ληφθούν υπόψη τα πρόσθετα μέτρα που ελήφθησαν τον Μάρτιο. Επομένως, ο δημοσιονομικός προσανατολισμός του προγράμματος δεν παρέχει ικανό περιθώριο για τη μη υπέρβαση της τιμής αναφοράς του 3% του ΑΕΠ υπό κανονικές κυκλικές διακυμάνσεις, ούτε επιτρέπει την επίτευξη του μεσοπρόθεσμου στόχου που τίθεται στο «Σύμφωνο σταθερότητας και ανάπτυξης» για σχεδόν ισοσκελισμένη ή πλεονασματική δημοσιονομική θέση καθ’ όλη τη χρονική περίοδο που καλύπτει το πρόγραμμα.-  Ο δείκτης χρέους προβλέπεται να μειωθεί από 110,5% του ΑΕΠ το 2004 μόλις σε 109,5% το 2005 και εν συνεχεία σε 107,2% το 2006 και 104,7% το 2007. Το αυξανόμενο πρωτογενές πλεόνασμα και η υψηλή ονομαστική αύξηση του ΑΕΠ αναμένεται να αποτελέσουν τις κύριες κινητήριες δυνάμεις στις οποίες θα στηριχθεί η προβλεπόμενη πορεία μείωσης του χρέους. Η επιτάχυνση του ρυθμού μείωσης του χρέους εμποδίζεται από μεγάλου ύψους προσαρμογές αποθεμάτων-ροών (στο εξής: «π.α.ρ.»), οι οποίες συνεπάγονται αύξηση του χρέους και οι οποίες, καίτοι μειούμενες σε σύγκριση με το 2004, αναμένεται να παραμείνουν σημαντικές παρά τα σχεδιαζόμενα έσοδα από ιδιωτικοποιήσεις. Το πρόγραμμα παρέχει λεπτομερή στοιχεία για τις πράξεις που διενεργήθηκαν στο πλαίσιο των π.α.ρ. το 2004. Επομένως, φαίνεται ότι έχει επιτελεσθεί κάποια πρόοδος όσον αφορά τον εντοπισμό των πηγών των π.α.ρ.. Εντούτοις, το πρόγραμμα δεν περιλαμβάνει λεπτομερή στοιχεία για την προέλευση των σχεδιαζόμενων π.α.ρ. της περιόδου 2005-2007. Ο δείκτης χρέους ενδέχεται να εξελιχθεί λιγότερο ευνοϊκά απ’ ό,τι προβλέπεται εξαιτίας των προαναφερόμενων κινδύνων που περιβάλλουν τους δημοσιονομικούς στόχους.-  Στο πρόγραμμα εξετάζεται το πρόγραμμα διαρθρωτικών μεταρρυθμίσεων της κυβέρνησης, το οποίο επικεντρώνεται στον επαναπροσανατολισμό των δημόσιων δαπανών προς όφελος περισσότερο παραγωγικών χρήσεων. Στο πρόγραμμα περιγράφονται ακόμη μέτρα για τη μείωση του κόστους έναρξης λειτουργίας νέων επιχειρήσεων, καθώς και για το περαιτέρω άνοιγμα των αγορών στον ανταγωνισμό, ιδίως δε των βιομηχανιών δικτύου. Για τον τομέα της υγείας, η κυβέρνηση επεξεργάζεται μεταρρύθμιση με στόχο τη διασφάλιση της χρηματοδοτικής διατηρησιμότητάς του και για την αντιμετώπιση μερικών από τις αδυναμίες του συστήματος. Παρόλα αυτά, το πρόγραμμα δεν παρέχει πολλές λεπτομέρειες για τα σχετικά μέτρα, ενώ τα σχέδια για την υλοποίηση μιας ριζικής μεταρρύθμισης εξακολουθούν να βρίσκονται σε πολύ πρώιμο στάδιο. Σε ό,τι αφορά την αναδιάρθρωση των δαπανών, ο προϋπολογισμός του 2005 προβλέπει μείωση των καταναλωτικών δαπανών σε ποσοστό πάνω από 16% σε ονομαστικούς όρους. Οι περικοπές δαπανών τέτοιου ύψους κρίνονται αισιόδοξες, δεδομένου ότι επηρεάζουν μερικές από τις παραμέτρους του προϋπολογισμού (δαπάνες μισθοδοσίας, κοινωνικές μεταβιβάσεις) η πορεία των οποίων χαρακτηρίζεται ανέκαθεν από μεγάλη ανθεκτικότητα στα μέτρα τιθάσευσης των δαπανών.-  Η Ελλάδα φαίνεται να αντιμετωπίζει σοβαρό κίνδυνο όσον αφορά τη μακροπρόθεσμη διατηρησιμότητα των δημόσιων οικονομικών, εξαιτίας επίσης του πολύ υψηλού προβλεπόμενου δημοσιονομικού κόστους της γήρανσης του πληθυσμού. Η προβλεπόμενη μεγάλη αύξηση των δαπανών που σχετίζονται με τη δημογραφική γήρανση υποδηλώνει ότι απαιτούνται πρόσθετα μέτρα για την περιστολή των δαπανών για κρατικές συντάξεις, περιλαμβανομένης της απαρέγκλιτης εφαρμογής των θεσπισθεισών μεταρρυθμίσεων. Η στρατηγική που περιγράφεται στο πρόγραμμα στηρίζεται κυρίως στην εφαρμογή νομοθετημένων μεταρρυθμίσεων στον τομέα των συντάξεων και στην αναγκαία εξυγίανση των δημόσιων οικονομικών μεσοπρόθεσμα. Παρόλα αυτά, ο ακαθάριστος δείκτης του χρέους προς το ΑΕΠ, μολονότι προβλέπεται να μειωθεί, θα παραμείνει πάνω από το 100% του ΑΕΠ καθ’ όλη την περίοδο αναφοράς του προγράμματος. Ακόμη και σε περίπτωση που πραγματοποιηθεί η σχεδιαζόμενη δημοσιονομική εξυγίανση εντός της περιόδου αναφοράς του προγράμματος, εμφανίζεται σοβαρό κενό διατηρησιμότητας, το οποίο καταδεικνύει την ανάγκη υιοθέτησης ευρύτερης προσέγγισης με στόχο τη διασφάλιση της διατηρησιμότητας των δημόσιων οικονομικών. Τα αποτελέσματα αυτά οδηγούν στο συμπέρασμα ότι δεν κρίνεται εφαρμόσιμη μία στρατηγική η οποία βασίζεται αποκλειστικά και μόνο στη δημοσιονομική εξυγίανση.-  Συνολικά, οι οικονομικές πολιτικές που περιγράφονται στην επικαιροποίηση συμπλέουν εν μέρει με τους γενικούς προσανατολισμούς των οικονομικών πολιτικών για τη συγκεκριμένη χώρα στον τομέα των δημόσιων οικονομικών. Ειδικότερα, στο πρόγραμμα δεν εξειδικεύονται επαρκώς οι ενέργειες που πρόκειται πράγματι να αναληφθούν με σκοπό την επίτευξη σχεδόν ισοσκελισμένης ή πλεονασματικής δημοσιονομικής θέσης. Το κυκλικά προσαρμοσμένο έλλειμμα, που έχει υπολογισθεί από τις υπηρεσίες της Επιτροπής με βάση την από κοινού συμφωνηθείσα μεθοδολογία, η οποία εφαρμόστηκε στα δεδομένα του σεναρίου αναφοράς, προβλέπεται μεν να βελτιωθεί κατά 0,5% του ΑΕΠ τουλάχιστον ετησίως, αλλά αναμένεται να παραμείνει πάνω από το 3% του ΑΕΠ καθ’ όλη την περίοδο αναφοράς του προγράμματος. Εντούτοις, στο πλαίσιο της ανακοίνωσης που απηύθυνε το Συμβούλιο στην Ελλάδα στις 17 Φεβρουαρίου δυνάμει του άρθρου 104 παράγραφος 9, η Επιτροπή[4] κατέληξε στο συμπέρασμα ότι η συγκεκριμένη δημοσιονομική στρατηγική κρίνεται σύμφωνη με τις συστάσεις που διατυπώνει το Συμβούλιο στην ανακοίνωση και ότι δεν απαιτούνται επί του παρόντος περαιτέρω ενέργειες στο πλαίσιο της διαδικασίας υπερβολικού ελλείμματος. Νέα εξέταση της συμμόρφωσης με τις εν λόγω συστάσεις θα πραγματοποιηθεί επί τη βάσει της έκθεσης που θα υποβάλουν οι ελληνικές αρχές τον Οκτώβριο, όπως ορίζει η απόφαση του Συμβουλίου.-  Επί τη βάσει της ανωτέρω αξιολόγησης, συστήνονται στην Ελλάδα τα εξής: (i) να εφαρμόσει τα αναγκαία, μόνιμου χαρακτήρα, μέτρα, που θα επιτρέψουν τη διόρθωση του υπερβολικού ελλείμματος μέχρι το 2006 το αργότερο· (ii) να μειώσει το κυκλικά προσαρμοσμένο έλλειμμα κατά 0,5% του ΑΕΠ τουλάχιστον αρχής γενομένης το 2007, κατά προτίμηση με τη λήψη μέτρων περιστολής των πρωτογενών δαπανών, ούτως ώστε να επιτευχθεί μεσοπρόθεσμα σχεδόν ισοσκελισμένη ή πλεονασματική δημοσιονομική θέση· (iii) να ενισχύσει τις προσπάθειες που καταβάλλει για τον εντοπισμό και τον έλεγχο των άλλων παραγόντων, εκτός των καθαρών δανειακών αναγκών, που συμβάλλουν στη μεταβολή των επιπέδων του δημόσιου χρέους ώστε να διασφαλίσει τη μείωση του δείκτη του ακαθάριστου δημόσιου χρέους, προκειμένου να προσεγγισθεί με ταχύτερο ρυθμό η σχετική τιμή αναφοράς· (iv) να ελέγξει τις δαπάνες για κρατικές συντάξεις και να εφαρμόσει απαρεγκλίτως τις νομοθετηθείσες μεταρρυθμίσεις, για να διασφαλισθεί η διατηρησιμότητα των δημόσιων οικονομικών· και (v) να βελτιώσει τη συλλογή και επεξεργασία των γενικών δημοσιονομικών δεδομένων σε συνεργασία με τη Eurostat, ιδίως με την αναβάθμιση των μηχανισμών που εξασφαλίζουν την ταχεία και ορθή παροχή των εν λόγω δεδομένων.Με βάση την αξιολόγηση αυτή, η Επιτροπή εξέδωσε τη συνημμένη σύσταση για γνώμη του Συμβουλίου σχετικά με την αναθεωρημένη επικαιροποίηση του προγράμματος σταθερότητας της Ελλάδας και τη διαβιβάζει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σταθερότητας της Ελλάδας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[5], και ιδίως το άρθρο 5 παράγραφος 3,τη σύσταση της Επιτροπής,Αφού ζήτησε τη γνώμη της Οικονομικής και Δημοσιονομικής Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:1.  Στις 12 Απριλίου 2005 το Συμβούλιο εξέτασε το επικαιροποιημένο πρόγραμμα σταθερότητας της Ελλάδας, που καλύπτει την περίοδο 2004-2007. Το πρόγραμμα συνάδει εν μέρει με τις απαιτήσεις παροχής στοιχείων του «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης». Το πρόγραμμα δεν περιέχει λεπτομέρειες για τα μέτρα που σχετίζονται με τους στόχους για το 2007. Για την παρουσίαση της εξέλιξης των τιμών έχει χρησιμοποιηθεί ο αποπληθωριστής ιδιωτικών καταναλωτικών δαπανών και όχι ο εναρμονισμένος δείκτης τιμών καταναλωτή. Σε ό,τι αφορά τις βασικές εξωτερικές παραδοχές, το πρόγραμμα δεν παρέχει στοιχεία για την αύξηση του παγκόσμιου ΑΕΠ εξαιρουμένης της ΕΕ, ούτε για τον ρυθμό ανάπτυξης κρίσιμων ξένων αγορών, όπως επιτάσσει ο κώδικας δεοντολογίας. Ως εκ τούτου, η Ελλάδα καλείται να συμμορφωθεί πλήρως με τις απαιτήσεις παροχής στοιχείων.2.  Στο πρόγραμμα εξετάζονται τρία διαφορετικά μακροοικονομικά σενάρια. Με βάση τα πλέον πρόσφατα διαθέσιμα στοιχεία, τα οποία έχουν ενσωματωθεί στις εαρινές προβλέψεις των υπηρεσιών της Επιτροπής, το δεύτερο εναλλακτικό σενάριο, και όχι το βασικό σενάριο, είναι αυτό το οποίο θεωρείται σενάριο αναφοράς για την αξιολόγηση του προγράμματος, δεδομένου ότι φαίνεται να αντικατοπτρίζει εύλογες μακροοικονομικές παραδοχές. Σύμφωνα με το εν λόγω σενάριο αναφοράς, που χρησιμοποιείται για την αξιολόγηση του προγράμματος, το πραγματικό ΑΕΠ προβλέπεται να αυξηθεί κατά 2,9% το 2005 και κατά ένα οριακά υψηλότερο ποσοστό (3%) το 2006 και το 2007. Η αύξηση της δυνητικής παραγωγής αναμένεται να παρουσιάσει σταδιακή κάμψη κατά την περίοδο αναφοράς του προγράμματος, από 3,3% περίπου το 2005 σε 3% το 2007, ενώ το σημαντικό θετικό κενό παραγωγής που κατεγράφη το 2004 κατά πάσα πιθανότητα θα συρρικνωθεί κάπως μέχρι το 2007.3.  Στις 5 Ιουλίου 2004, το Συμβούλιο αποφάσισε ότι το έλλειμμα της Ελλάδας ήταν υπερβολικό και συνέστησε τη διόρθωσή του μέχρι το 2005 το αργότερο. Στις 18 Ιανουαρίου 2005, το Συμβούλιο αποφάσισε ότι η Ελλάδα δεν είχε λάβει αποτελεσματικά μέτρα προκειμένου να συμμορφωθεί με τις ανωτέρω συστάσεις. Στις 17 Φεβρουαρίου 2005, το Συμβούλιο αποφάσισε δυνάμει του άρθρου 104 παράγραφος 9 να απευθύνει προειδοποίηση στην Ελλάδα, καλώντας τη να λάβει μέτρα με σκοπό τη μείωση του ελλείμματος σε ποσοστό κατώτερο του σχετικού ανώτατου ορίου (3% του ΑΕΠ) μέχρι το 2006 το αργότερο. Επιπλέον ζητήθηκε από τις ελληνικές αρχές να προβούν στον εντοπισμό και τον έλεγχο των άλλων παραγόντων, εκτός των καθαρών δανειακών αναγκών, που συμβάλλουν στη μεταβολή των επιπέδων του δημόσιου χρέους, καθώς επίσης να φροντίσουν για τη βελτίωση της συλλογής και επεξεργασίας των γενικών δημοσιονομικών δεδομένων.4.  Σύμφωνα με την κοινοποίηση που υπεβλήθη τον Μάρτιο του 2005 στο πλαίσιο της διαδικασίας υπερβολικού ελλείμματος, το αποτέλεσμα της γενικής κυβέρνησης για το 2004 εκτιμάται ότι ισοδυναμούσε με έλλειμμα ίσο με το 6,1% του ΑΕΠ. Το έλλειμμα αυτό είναι κατά 0,8 εκατοστιαίες μονάδες υψηλότερο από την εκτίμηση για το έλλειμμα (5,3% του ΑΕΠ) που η ελληνική κυβέρνηση είχε διατυπώσει το φθινόπωρο του 2004, κατά τον χρόνο υποβολής της κοινοποίησης ΔΥΕ του Σεπτεμβρίου του 2004, πράγμα που αντικατοπτρίζει περαιτέρω υστέρηση των φορολογικών εσόδων και υπερβάσεις δαπανών, της τάξεως της μισής εκατοστιαίας μονάδας του ΑΕΠ. Στις 18 Μαρτίου 2005, η Eurostat αποφάσισε να μην επικυρώσει τα στοιχεία για το έλλειμμα της Ελλάδας, επισημαίνοντας ότι εξαιτίας ορισμένων εκκρεμών ζητημάτων είναι πιθανό να χρειασθεί να αναθεωρηθούν προς τα πάνω τα στοιχεία για το δημοσιονομικό έλλειμμα του 2004 και παλαιότερων ετών.5.  Στόχος της δημοσιονομικής στρατηγικής της ελληνικής κυβέρνησης είναι η μείωση του ελλείμματος σε ποσοστό χαμηλότερο από τη σχετική τιμή αναφοράς (3% του ΑΕΠ) μέχρι το 2006, όπως ορίζει η απόφαση του Συμβουλίου δυνάμει του άρθρου 104 παράγραφος 9, μέσω ενός συνδυασμού μέτρων τόνωσης των εσόδων και περιστολής των δαπανών, ο οποίος αναμένεται να οδηγήσει σε αύξηση των πρωτογενών πλεονασμάτων. Για τον σκοπό αυτό, η ελληνική κυβέρνηση έχει υιοθετήσει μία δέσμη φορολογικών μέτρων για το έτος 2005, επιπλέον των μέτρων που περιλαμβάνονται στον ψηφισθέντα προϋπολογισμό του 2005, τα οποία έχουν διαρκή επίδραση στα επόμενα χρόνια. Το σενάριο αναφοράς θέτει ως στόχο τη μείωση του ονομαστικού ελλείμματος του προϋπολογισμού της γενικής κυβέρνησης κατά 3,6 εκατοστιαίες μονάδες κατά την περίοδο αναφοράς του προγράμματος, από την πραγματική τιμή 6,1% του ΑΕΠ το 2004 σε 2,4% το 2007. Το πρωτογενές αποτέλεσμα προβλέπεται να βελτιωθεί σημαντικά, από έλλειμμα 0,4% το 2004 σε πλεόνασμα 1,8% του ΑΕΠ το 2005, και να αυξηθεί εν συνεχεία σε 3,3% του ΑΕΠ στα τέλη της περιόδου.6.  Υπάρχει κίνδυνος το δημοσιονομικό αποτέλεσμα για το 2005 και τα επόμενα έτη να είναι χειρότερο από την πρόβλεψη του προγράμματος. Ειδικότερα, οι τάσεις των εισφορών κοινωνικής ασφάλισης και των δαπανών δημόσιας κατανάλωσης ενδέχεται να έχουν προβλεφθεί με βάση αισιόδοξες εκτιμήσεις, ενώ τα σχεδιαζόμενα μέτρα προσαρμογής, ιδίως για τα τελευταία έτη του προγράμματος, δεν διευκρινίζονται επαρκώς. Εκτός αυτού, το πρόγραμμα δεν προβλέπει μέτρα με στόχο την εξουδετέρωση της ενδεχόμενης χρονικής μετακύλησης των επιπτώσεων των νέων στατιστικών αναθεωρήσεων για το 2004 και για παλαιότερα έτη. Οι ελληνικές αρχές έχουν ανακοινώσει ότι είναι έτοιμες να εφαρμόσουν πρόσθετα μέτρα το 2006, επιπλέον αυτών που υιοθετήθηκαν ήδη το 2005, προκειμένου να μειωθεί όντως το έλλειμμα σε ποσοστό χαμηλότερο από την τιμή αναφοράς του 3% το 2006, όπως έχει ζητήσει το Συμβούλιο. Ο δημοσιονομικός προσανατολισμός του προγράμματος δεν παρέχει ικανό περιθώριο ασφάλειας για τη μη υπέρβαση του ανωτέρω ορίου υπό κανονικές κυκλικές διακυμάνσεις, ούτε επιτρέπει την επίτευξη του μεσοπρόθεσμου στόχου που τίθεται στο «Σύμφωνο σταθερότητας και ανάπτυξης» για σχεδόν ισοσκελισμένη ή πλεονασματική δημοσιονομική θέση καθ’ όλη τη χρονική περίοδο που καλύπτει το πρόγραμμα.7.  Ο δείκτης χρέους προβλέπεται να μειωθεί από 110,5% του ΑΕΠ το 2004 μόλις σε 109,5% το 2005 και εν συνεχεία σε 107,2% το 2006 και 104,7% το 2007. Η επιτάχυνση του ρυθμού μείωσης του χρέους εμποδίζεται από μεγάλου ύψους προσαρμογές αποθεμάτων-ροών, οι οποίες συνεπάγονται αύξηση του χρέους και οι οποίες, καίτοι μειούμενες σε σύγκριση με το 2004, αναμένεται να παραμείνουν σημαντικές παρά τα σχεδιαζόμενα έσοδα από ιδιωτικοποιήσεις. Ο δείκτης χρέους ενδέχεται να εξελιχθεί λιγότερο ευνοϊκά απ’ ό,τι προβλέπεται εξαιτίας των προαναφερόμενων κινδύνων που περιβάλλουν τους δημοσιονομικούς στόχους.8.  Η Ελλάδα φαίνεται να αντιμετωπίζει σοβαρό κίνδυνο όσον αφορά τη μακροπρόθεσμη διατηρησιμότητα των δημόσιων οικονομικών, εξαιτίας επίσης του πολύ υψηλού προβλεπόμενου δημοσιονομικού κόστους της γήρανσης του πληθυσμού. Η προβλεπόμενη μεγάλη αύξηση των δαπανών που σχετίζονται με τη δημογραφική γήρανση υποδηλώνει ότι απαιτούνται πρόσθετα μέτρα για την περιστολή των δαπανών για κρατικές συντάξεις, περιλαμβανομένης της απαρέγκλιτης εφαρμογής των θεσπισθεισών μεταρρυθμίσεων.9.  Οι οικονομικές πολιτικές που περιγράφονται στην επικαιροποίηση συνάδουν εν μέρει με τους γενικούς προσανατολισμούς των οικονομικών πολιτικών για τη συγκεκριμένη χώρα στον τομέα των δημόσιων οικονομικών. Ειδικότερα, στο πρόγραμμα δεν εξειδικεύονται επαρκώς οι ενέργειες που πρόκειται πράγματι να αναληφθούν με σκοπό την επίτευξη σχεδόν ισοσκελισμένης ή πλεονασματικής δημοσιονομικής θέσης. Το κυκλικά προσαρμοσμένο έλλειμμα, που έχει υπολογισθεί από τις υπηρεσίες της Επιτροπής με βάση την από κοινού συμφωνηθείσα μεθοδολογία, η οποία εφαρμόστηκε στα δεδομένα του σεναρίου αναφοράς, προβλέπεται μεν στο πρόγραμμα να βελτιωθεί κατά 0,5% του ΑΕΠ ετησίως, αλλά αναμένεται να παραμείνει πάνω από το 3% του ΑΕΠ καθ’ όλη την περίοδο αναφοράς του προγράμματος. Ωστόσο, λαμβανομένων υπόψη των μέτρων που λήφθηκαν για τη διόρθωση των δημοσιονομικών ανισορροπιών η συγκεκριμένη δημοσιονομική στρατηγική είναι σύμφωνη με τις συστάσεις που απηύθυνε το Συμβούλιο στην Ελλάδα στις 17 Φεβρουαρίου κατ’ εφαρμογή του άρθρου 104 παράγραφος 9 και δεν απαιτούνται επί του παρόντος περαιτέρω ενέργειες στο πλαίσιο της διαδικασίας υπερβολικού ελλείμματος Νέα εξέταση της συμμόρφωσης με τις εν λόγω συστάσεις θα πραγματοποιηθεί επί τη βάσει της έκθεσης που θα υποβάλουν οι ελληνικές αρχές τον Οκτώβριο, όπως ορίζει η ανακοίνωση του Συμβουλίου.* * *Επί τη βάσει της ανωτέρω αξιολόγησης, το Συμβούλιο είναι της γνώμης ότι η Ελλάδα οφείλει:-  να εφαρμόσει τα αναγκαία, μόνιμου χαρακτήρα, μέτρα, που θα επιτρέψουν τη διόρθωση του υπερβολικού ελλείμματος μέχρι το 2006 το αργότερο·-  να μειώσει το κυκλικά προσαρμοσμένο έλλειμμα κατά 0,5% του ΑΕΠ τουλάχιστον αρχής γενομένης το 2007, κατά προτίμηση με τη λήψη μέτρων περιστολής των πρωτογενών δαπανών, ούτως ώστε να επιτευχθεί μεσοπρόθεσμα σχεδόν ισοσκελισμένη ή πλεονασματική δημοσιονομική θέση·-  να ενισχύσει τις προσπάθειες που καταβάλλει για τον εντοπισμό και τον έλεγχο των άλλων παραγόντων, εκτός των καθαρών δανειακών αναγκών, που συμβάλλουν στη μεταβολή των επιπέδων του δημόσιου χρέους, για να διασφαλισθεί η μείωση του δείκτη του ακαθάριστου δημόσιου χρέους, ούτως ώστε να προσεγγισθεί με ταχύτερο ρυθμό η σχετική τιμή αναφοράς·-  να ελέγξει τις δαπάνες για κρατικές συντάξεις και να εφαρμόσει απαρεγκλίτως τις νομοθετηθείσες μεταρρυθμίσεις, για να διασφαλισθεί η διατηρησιμότητα των δημόσιων οικονομικών·-  περαιτέρω να βελτιώσει τη συλλογή και επεξεργασία των γενικών δημοσιονομικών δεδομένων σε συνεργασία με τη Eurostat, ιδίως με την αναβάθμιση των μηχανισμών που εξασφαλίζουν την ταχεία και ορθή παροχή των εν λόγω δεδομένων.Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 |Πραγματικό ΑΕΠ (μεταβολή %) | ΠΣ Μάρτ. 2005 | 4,2 | 2,9 | 3,0 | 3,0 |ΕΠΙΤ. Μάρτ. 2005 | 4,2 | 2,9 | 3,1 |ΠΣ Δεκ. 2003 | 4,2 | 4,0 | 3,8 | μ.δ. |Πληθωρισμός ΕνΔΤΚ (%) | ΠΣ Μάρτ. 2005 | 3,0 | μ.δ. | μ.δ. | μ.δ. |ΕΠΙΤ. Μάρτ. 2005 | 3,0 | 3,2 | 3,2 |ΠΣ Δεκ. 2003 | 3,0 | 2,8 | 2,6 | μ.δ. |Αποτέλεσμα γενικής κυβέρνησης (ως % του ΑΕΠ)(*) | ΠΣ Μάρτ. 2005 | -6,1 | -3,7 | -2,9 | -2,4 |ΕΠΙΤ. Μάρτ. 2005 | -6,1 | -4,5 | -4,4 |ΠΣ Δεκ. 2003 | -1,2 | -0,5 | 0,0 | μ.δ. |Πρωτογενές αποτέλεσμα (ως % του ΑΕΠ)(*) | ΠΣ Μάρτ. 2005 | -0,4 | 1,8 | 2,7 | 3,3 |ΕΠΙΤ. Μάρτ. 2005 | -0,4 | 1,0 | 1,0 |ΠΣ Δεκ. 2003 | 4,7 | 5,1 | 5,3 | μ.δ. |Κυκλικά προσαρμοσμένο αποτέλεσμα (ως % του ΑΕΠ)(*) | ΠΣ Μάρτ. 20051 | -7,0 | -4,4 | -3,5 | -3,0 |ΕΠΙΤ. Μάρτ. 2005 | -7,1 | -5,5 | -5,3 |ΠΣ Δεκ. 2003 | -1,2 | -0,5 | 0,0 | μ.δ. |Ακαθάριστο δημόσιο χρέος (ως % του ΑΕΠ) | ΠΣ Μάρτ. 2005 | 110,5 | 109,5 | 107,2 | 104,7 |ΕΠΙΤ. Μάρτ. 2005 | 110,5 | 110,5 | 108,9 |ΠΣ Δεκ. 2003 | 98,5 | 94,6 | 90,5 | μ.δ. |Σημείωση: 1 Υπολογισμοί των υπηρεσιών της Επιτροπής με βάση τα στοιχεία που περιέχει το πρόγραμμα. (*) Οι προβλέψεις της Επιτροπής δεν λαμβάνουν υπόψη τα μέτρα που ανακοινώθηκαν στις 29 Μαρτίου. Πηγές: Αναθεωρημένη επικαιροποίηση του προγράμματος σταθερότητας του Μαρτίου του 2005 (ΠΣ)· εαρινές οικονομικές προβλέψεις των υπηρεσιών της Επιτροπής του 2005 (ΕΠΙΤ.)· Υπολογισμοί των υπηρεσιών της Επιτροπής. |[1] ΕΕ L 209, 2.8.1997. Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[2] Αναθεωρημένη γνώμη της Οικονομικής και Δημοσιονομικής Επιτροπής όσον αφορά το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε από το Συμβούλιο ECOFIN στις 10.7.2001.[3] COM(2002) 668, 27.11.2002.[4] Ανακοίνωση της Επιτροπής με τίτλο «Μέτρα που έλαβε η Ελλάδα προκειμένου να συμμορφωθεί με την απόφαση του Συμβουλίου της 17ης Φεβρουαρίου 2005 δυνάμει του άρθρου 104 παράγραφος 9 της συνθήκης με σκοπό τη μείωση του ελλείμματος που κρίνεται αναγκαία για τη διόρθωση της κατάστασης υπερβολικού ελλείμματος» - SEC(2005) 443, 6.4.2005.[5] ΕΕ L 209, 2.8.1997, σ. 1. Τα έγγραφα που μνημονεύονται στο παρόν κείμενο είναι διαθέσιμα στην ακόλουθη ηλεκτρονική διεύθυνση: http://europa.eu.int/comm/economy_finance/about/activities/sgp/main_en.htm.


Avis juridique important

|

31963H0487

Σύσταση της Επιτροπής που απευθύνεται στα κράτη μέλη με βάση τα άρθρα 155 και 115 σχετικά με το καθεστώς εξαγωγής που πρέπει να εφαρμόζεται έναντι τρίτων χωρών για τα ακατέργαστα διαμάντια

Επίσημη Εφημερίδα αριθ. 129 της 23/08/1963 σ. 2294 - 2294

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31986H0666

86/666/ΕΟΚ: Σύσταση του Συμβουλίου της 22ας Δεκεμβρίου 1986 που αφορά την πυρασφάλεια στα υπάρχοντα ξενοδοχεία

Επίσημη Εφημερίδα αριθ. L 384 της 31/12/1986 σ. 0060 - 0068

ΣΥΣΤΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1986 που αφορά  την πυρασφάλεια στα υπάρχοντα ξενοδοχεία (86/666/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής(1), τη γνώμη του Ευρωπαϊκού Κοινοβουλίου(2), τη γνώμη της Οικονομικής και Κοινωνικής Επιτροπής(3), Εκτιμώντας: ότι δεν υπάρχουν σε όλα τα κράτη μέλη ρυθμίσεις για την προστασία όλων των ξενοδοχείων από τους  κινδύνους πυρκαγιάς; ότι οι σχετικές διατάξεις, ακόμα και όταν υπάρχουν, είναι συχνά ατελείς και  διασκορπισμένες σε διάφορα κείμενα, έτσι ώστε είναι δύσκολο να σχηματίσει κανείς σαφή εικόνα  γι'^αυτές; ότι δεν είναι πάντα πλήρως εξασφαλισμένη η τήρησή τους; ότι με την ολοένα μεγαλύτερη ανάπτυξη του τουρισμού και των εμπορικών ταξιδιών, όλο και περισσότερα  άτομα μένουν σε ξενοδοχεία που βρίσκονται σε άλλα κράτη μέλη έξω από τη χώρα καταγωγής τους; ότι τα  άτομα αυτά έχουν το δικαίωμα να απολαύουν επαρκούς προστασίας στη φιλοξενούσα χώρα και να γνωρίζουν  τη φύση και την έκταση της προστασίας αυτής; ότι η προστασία των πελατών πρέπει να συμβιβάζεται με  τα μέτρα ασφαλείας του προσωπικού στους χώρους εργασίας; ότι, ακόμα και αν ληφθούν υπόψη ορισμένες διαφορές που χαρακτηρίζουν τα ξενοδοχεία στα κράτη μέλη,  όσον αφορά τον τύπο ή την κατασκευή τους, είναι δυνατόν να καθοριστεί, για το σύνολο των  ξενοδοχείων αυτών, ένα ελάχιστο επίπεδο πυρασφάλειας; ότι η τήρηση του ελάχιστου αυτού επιπέδου  είναι απαραίτητη για να συνεχιστεί η λειτουργία τους και ότι είναι σκόπιμο τα ξενοδοχεία να  υποβάλλονται σε περιοδικό έλεγγο; ότι, για οικονομικούς, τεχνικούς και αρχιτεκτονικούς λόγους, η πλήρης υλοποίηση της πυρασφάλειας  στα ξενοδοχεία απαιτεί κάποιο χρονικό διάστημα; ότι, για να επιτευχθεί ο επιζητούμενος στόχος, αυτό  το χρονικό διάστημα πρέπει να έχει εύλογη διάρκεια; ότι δεν υπάρχουν ακόμα στην Κοινότητα εναρμονισμένες διατάξεις, από άποψη πυρασφάλειας, για τη  χρησιμοποίηση και την εφαρμογή κατασκευαστικών υλικών; ότι η κατάσταση αυτή δεν μπορεί να  δικαιολογεί τη θέσπιση, από τα κράτη μέλη, μέτρων ικανών να οξύνουν τα τεχνικά εμπόδια στις  εμπορικές συναλλαγές, αλλά αντίθετα, η προστασία των ξενοδοχείων από τους κινδύνους πυρκαγίας, με  βάση ένα ελάχιστο επίπεδο ασφάλειας, πρέπει να προετοιμάσει και να ευνοήσει τις εργασίες  εναρμόνισης που, εξάλλου, έχουν ήδη αρχίσει; ότι, για οικονομικούς λόγους και για την ασφάλεια των τουριστών ή των ατόμων που ταξιδεύουν για  οποιοδήποτε άλλο σκοπό από ένα κράτος μέλος σε άλλο, έχει σημασία να διευκολυνθεί η κυκλοφορία και  η διάδοση των πληροφοριών σχετικά με τα μέτρα που λαμβάνονται σε εθνικό επίπεδο όσον αφορά την  πυρασφάλεια των ξενοδοχείων; ότι η Επιτροπή καλείται να διαδραματίσει ουσιαστικό ρόλο για την  κυκλοφορία και τη διάδοση αυτού του είδους των πληροφοριών; ΣΥΝΙΣΤΑ ΣΤΑ ΚΡΑΤΗ ΜΕΛΗ: (1)να θεσπίσουν, στην περίπτωση που η υπάρχουσα νομοθεσία δεν καλύπτει πλήρως τις απαιτήσεις της  παρούσας σύστασης, όλες τις κατάλληλες διατάξεις ώστε, όσον αφορά την πυρασφάλεια, τα υπάρχοντα  ξενοδοχεία να υπόκεινται σε διατάξεις οι οποίες να βασίζονται στις αρχές που διατυπώνονται  παρακάτω. Στόχος και μέσα για την πυρασφάλεια στα υπάρχοντα ξενοδοχεία 1.Η πυρασφάλεια στα υπάρχοντα ξενοδοχεία έχει ως στόχους: 1.1.να μειώνει τον κίνδυνο εκδήλωσης πυρκαγιάς, 1.2.να εμποδίζει τη διάδοση του καπνού και της φωτιάς, 1.3.να επιτρέπει σε όλους τους ενοίκους να εξέρχονται σώοι και αβλαβείς, 1.4.να επιτρέπει την επέμβαση των υπηρεσιών πρώτης ανάγκης. 2.Για να επιτευχθούν οι στόχοι αυτοί, θα πρέπει να ληφθούν σε κάθε ξενοδοχείο όλες οι αναγκαίες  προφυλάξεις ώστε: 2.1.να υπάρχουν ασφαλείς έξοδοι κινδύνου για την εκκένωση του κτιρίου, οι οποίες να επισημαίνονται  σαφώς και να παραμένουν ανοιχτές και ελεύθερες από κάθε εμπόδιο, 2.2.σε περίπτωση πυρκαγιάς, η σταθερότητα του κτιρίου να είναι εξασφαλισμένη τουλάχιστον για το  διάστημα που χρειάζονται οι ένοικοι για να εξέλθουν σώοι και αβλαβείς, 2.3.να περιοριστεί επιμελώς η παρουσία ή η χρησιμοποίηση ιδιαίτερα εύφλεκτων υλικών στην επένδυση  των τοίχων, οροφών και δαπέδων καθώς και στις εσωτερικές διακοσμήσεις, 2.4.η λειτουργία του τεχνικού εξοπλισμού και συσκευών (ηλεκτρική εγκατάσταση, φωταέριο, θέρμανση  κλπ.) να παρουσιάζει ικανοποιητικό βαθμό ασφάλειας, 2.5.να υπάρχουν και να διατηρούνται σε καλή κατάσταση λειτουργίας κατάλληλα μέσα ώστε να  ειδοποιούνται οι ένοικοι σε περίπτωση κινδύνου, 2.6.οι οδηγίες ασφάλειας και το σχεδιάγραμμα των χώρων στο οποίο επισημαίνονται οι οδοί εκκένωσης,  να έχουν αναρτηθεί σε κάθε δωμάτιο στο οποίο κανονικά διαμένουν ένοικοι ή μέλη του προσωπικού, 2.7.να υπάρχει και να διατηρείται σε καλή κατάσταση λειτουργίας ο εξοπλισμός πρώτης ανάγκης  (πυροσβεστήρες κλπ.), 2.8.το προσωπικό να έχει εκπαιδευθεί κατάλληλα και να έχει λάβει τις δέουσες οδηγίες. 3.Κατά την εφαρμογή των προαναφερόμενων αρχών στις υπάρχουσες επιχειρήσεις εμπορικού χαρακτήρα οι  οποίες καταλαμβάνουν ολικώς ή μερικώς ένα κτίριο και οι οποίες, με την ονομασία «ξενοδοχείο»,  «πανσιόν», «ξενώνας», «πανδοχείο», «μοτέλ» ή με οποιαδήποτε άλλη παρεμφερή ονομασία, μπορούν να  παράσχουν επί πληρωμή στέγη σε 20 τουλάχιστον διερχόμενους ξένους, τα κράτη μέλη πρέπει να λάβουν  υπόψη τις κατευθυντήριες γραμμές τεχνικού χαρακτήρα που περιλαμβάνονται στο παράρτημα. Τα κράτη  μέλη μπορούν να λάβουν μέτρα διαφορετικά από τα περιγραφόμενα στο παράρτημα ή αυστηρότερα, εφόσον  με τα μέτρα αυτά επιτυγχάνεται τουλάχιστον ισοδύναμο αποτέλεσμα. Ειδικότερα, εάν κάποια από τις  διατάξεις του παραρτήματος δεν μπορεί να εφαρμοστεί για λόγους οικονομικούς, τεχνικούς,  συμπεριλαμβανομένων των αντισεισμικών, ή αρχιτεκτονικούς, η εναλλακτική λύση που θα επιλεγεί πρέπει  να εξασφαλίζει την τήρηση του ελάχιστου ορίου ασφαλείας, συνολικά λαμβανόμενου, που επιδιώκεται με  τις διατάξεις του παραρτήματος; Για τα ξενοδοχεία που παρέχουν επί πληρωμή στέγη σε λιγότερους από 20 διερχόμενους ξένους, τα κράτη  μέλη θα πρέπει να λάβουν τα πλέον ενδεδειγμένα μέτρα προκειμένου να εξασφαλίζονται συνθήκες  ασφάλειας σύμφωνα με τις αρχές που εξαγγέλλονται στα σημεία 1 και 2, ανάλογα με το βαθμό κινδύνου; (2)να υπόκεινται τα ξενοδοχεία σε περιοδικό έλεγχο για να διαπιστωθεί κατά πόσο συμμορφούνται προς  τις εθνικές διατάξεις που βασίζονται στις ανωτέρω αρχές; (3)να ενημερώσουν, εντός δύο ετών, την Επιτροπή για όλα τα εθνικά μέτρα που αποσκοπούν στη  διασφάλιση της τήρησης από τα ξενοδοχεία των απαιτήσεων που διατυπώνονται παραπάνω, καθώς και για  τα μέτρα που σκοπεύουν να λάβουν για το σκοπό αυτό στα προσεχή πέντε χρόνια. Η Επιτροπή υποβάλλει  έκθεση στο Συμβούλιο, εντός έξι μηνών, για τα μέτρα που λήφθηκαν ή σχεδιάζονται να ληφθούν. Βρυξέλλες, 22 Δεκεμβρίου 1986. Για το ΣυμβούλιοΟ ΠρόεδροςG. SHAW (1)ΕΕ αριθ. C 49 της 21. 2. 1984, σ. 7.  (2)ΕΕ αριθ. C 262 της 14. 10. 1985, σ. 20, και ΕΕ αριθ. C 36 17. 2. 1986, σ. 155.  (3)ΕΕ αριθ. C 248 της 17. 9. 1984, σ. 4.   ΠΑΡΑΡΤΗΜΑ ΤΕΧΝΙΚΕΣ ΚΑΤΕΥΘΥΝΤΗΡΙΕΣ ΓΡΑΜΜΕΣ 1.ΕΞΟΔΟΙ ΚΙΝΔΥΝΟΥ 1.1.Γενικότητες 1.1.1.Οι έξοδοι κινδύνου πρέπει να έχουν κατασκευασθεί και να έχουν κατανεμηθεί έτσι ώστε να  καταλήγουν κατά τρόπο ανεξάρτητο είτε σε δρόμο είτε σε ένα αρκετά μεγάλο ελεύθερο χώρο, ώστε να  είναι δυνατό να απομακρύνεται κανείς από το κτίριο και να επιτρέπεται η γρήγορη και ασφαλής  εκκένωση του κτιρίου από τα άτομα προς τα έξω. 1.1.2.Οι πόρτες, οι σκάλες, οι έξοδοι και οι διάδρομοι που οδηγούν στις εξόδους κινδύνου πρέπει να  φέρουν τυποποιημένα σήματα ασφάλειας τα οποία είναι ορατά τόσο την ημέρα όσο και τη νύχτα. Για το σκοπό αυτό χρησιμοποιούνται ιδίως τα σύμβολα για την ενημέρωση του κοινού που καθορίζονται  με το πρότυπο ISO/DIS 6309.2 (11 Δεκεμβρίου 1985). 1.1.3.Οι πόρτες που δεν πρέπει να χρησιμοποιούνται από το κοινό σε περίπτωση πυρκαγιάς και οι  οποίες καταλήγουν άμεσα στις εξόδους κινδύνου και δεν είναι συνήθως κλειδωμένες πρέπει να  παραμένουν κλειστές ή να είναι εφοδιασμένες με αυτόματο μηχανισμό κλεισίματος και να φέρουν ένα  κατάλληλο τυποποιημένο σήμα. 1.2.Κατεύθυνση ανοίγματος των θυρών - Εμπόδια στις εξόδους κινδύνου 1.2.1.Οι πόρτες που είναι τοποθετημένες στις εξόδους κινδύνου πρέπει να μπορούν να ανοίγουν κατά  την προβλεπόμενη για την εκκένωση του κτιρίου κατεύθυνση, εφόσον αυτό είναι δυνατόν. 1.2.2.Η θύρα εξόδου μιας εξόδου κινδύνου θα πρέπει να μπορεί πάντα να ανοίγεται εύκολα από μέσα από  άτομο που διαφεύγει από το ξενοδοχείο. 1.2.3.Δίπλα στις περιστρεφόμενες ή τις συρόμενες πόρτες πρέπει να υπάρχει μια πόρτα που να ανοίγει  προς την προβλεπόμενη για την εκκένωση του κτιρίου κατεύθυνση. 1.2.4.Στις εξόδους κινδύνου δεν πρέπει να τοποθετούνται εμπόδια (έπιπλα, αποθέσεις αντικειμένων  κλπ.) που θα μπορούσαν να εμποδίσουν την κυκλοφορία και να δημιουργήσουν κίνδυνο διάδοσης της  πυρκαγιάς. 1.2.5.Στις εξόδους κινδύνου δεν πρέπει να αναρτώνται καθρέφτες που θα μπορούσαν να παραπλανήσουν  τους ενοίκους όσον αφορά την κατεύθυνση προς την οποία ευρίσκονται οι έξοδοι και οι σκάλες. 1.3.Ελάχιστος αριθμός κλιμάκων 1.3.1.Για να υπολογιστεί αν οι σκάλες που διαθέτει ένα υπάρχον ξενοδοχείο είναι επαρκείς, μπορούν  να χρησιμοποιηθούν διάφορα κριτήρια: 1.3.1.1.είτε ο συνολικός αριθμός των ατόμων που μπορούν να βρεθούν στο ξενοδοχείο, 1.3.1.2.είτε η απόσταση που πρέπει να καλυφθεί προκειμένου να φθάσουν στις σκάλες. 1.3.2.Στην περίπτωση που το κριτήριο το οποίο χρησιμοποιείται είναι ο αριθμός των ατόμων, τα  ξενοδοχεία που περιλαμβάνουν δύο ή περισσότερους ορόφους, μαζί με το ισόγειο, και τα οποία μπορούν  να δέχονται συνολικά πάνω από 50 άτομα πρέπει να διαθέτουν τουλάχιστον δύο σκάλες. 1.3.3.Στην περίπτωση που το κριτήριο το οποίο χρησιμοποιείται είναι η απόσταση που πρέπει να  καλυφθεί: 1.3.3.1.το μήκος των τμημάτων διαδρόμων χωρίς έξοδο δεν πρέπει να υπερβαίνει τα 10 m, 1.3.3.2.όταν το ξενοδοχείο διαθέτει δύο ή περισσότερες σκάλες, η απόσταση που πρέπει να καλυφθεί  από οποιοδήποτε σημείο μιας εξόδου κινδύνου προκειμένου να φθάσει κανείς σε μια από αυτές τις  σκάλες δεν πρέπει να υπερβαίνει τα 35 m. 1.3.4.Κατά γενικό κανόνα, ένα υπάρχον ξενοδοχείο στεγαζόμενο σε κτίριο που έχει περισσότερους από  τρεις ορόφους, μαζί με το ισόγειο, πρέπει να διαθέτει τουλάχιστον δύο σκάλες. 1.3.5.Σε όλες τις περιπτώσεις πρέπει να τηρούνται οι μέγιστες αποστάσεις 10^m για τα τμήματα  διαδρόμων χωρίς έξοδο και 35^m για την απόσταση που πρέπει να καλυφθεί προκειμένου να φθάσει κανείς  σε μια σκάλα. 1.3.6.Μια εξωτερική σκάλα μπορεί να γίνει αποδεκτή ως δεύτερη σκάλα υπό τον όρο ότι προσφέρει  συνθήκες ασφάλειας ικανοποιητικές. 1.3.7.Σε ένα ξενοδοχείο, οι υπάρχουσες σκάλες πρέπει να έχουν η καθεμία επαρκές πλάτος ώστε η  εκκένωση του κτιρίου από τα άτομα που ενδεχομένως θα βρίσκονται σ'^αυτό να μπορεί να γίνεται  ικανοποιητικά. Αν όμως κρίνεται απαραίτητο, για τα μέτρα ασφάλειας υπάρχοντος ξενοδοχείου, να  εγκατασταθούν συμπληρωματικές σκάλες, τότε καθεμία από αυτές τις νέες σκάλες θα πρέπει να έχει  πλάτος τουλάχιστον 0,80^m. 2.ΧΑΡΑΚΤΗΡΙΣΤΙΚΑ ΚΑΤΑΣΚΕΥΗΣ 2.1.Πρέπει να λαμβάνονται μέτρα ώστε τα χαρακτηριστικά κατασκευής των υπαρχόντων ξενοδοχείων να  είναι τέτοια ώστε: 2.1.1.η αντοχή των φερόντων στοιχείων απέναντι στη φωτιά να μπορεί να εξασφαλίζει, σε περίπτωση  πυρκαγιάς, τη δομική σταθερότητα του συνόλου για επαρκή χρόνο, 2.1.2.η κατάτμηση του κτιρίου σε διαμερίσματα να δημιουργεί φράγματα για τη διάδοση της φωτιάς και  του καπνού, ώστε να επιτρέπεται η πρόσβαση στις εξόδους κινδύνου και ώστε οι έξοδοι αυτές να  μπορούν να χρησιμοποιούνται για επαρκή χρόνο, 2.1.3.γενικά, πρέπει να γίνεται ατά περίπτωση εκτίμηση της κατάστασης, με βάση τις ελάχιστες  προδιαγραφές που αναφέρονται παρακάτω. 2.2.Φέρων οργανισμός των κτιρίων 2.2.1.Στα κτίρια που περιλαμβάνουν το πολύ τρεις ορόφους, μαζί με το ισόγειο, εκτός από τα μονώροφα  κτίρια χωρίς υπόγειο, η αντοχή στη φωτιά (R) του φέροντος οργανισμού του κτιρίου πρέπει να είναι  τουλάχιστον 30 λεπτά (R) 30). 2.2.2.Στα κτίρια που περιλαμβάνουν περισσότερους από τρεις ορόφους, μαζί με το ισόγειο, η αντοχή  του φέροντος οργανισμού του κτιρίου στη φωτιά (R) πρέπει να είναι τουλάχιστον 60 λεπτά (R 60). 2.3.Δάπεδα 2.3.1.Στα κτίρια που περιλαμβάνουν το πολύ τρεις ορόφους, μαζί με το ισόγειο, η αντοχή των δαπέδων  στη φωτιά (REI) πρέπει να είναι τουλάχιστον 30 λεπτά (REI 30). 2.3.2.Στα κτίρια που περιλαμβάνουν περισσότερους από τρεις ορόφους, μαζί με το ισόγειο, η αντοχή  των δαπέδων στη φωτιά (REI) πρέπει να είναι τουλάχιστον 60 λεπτά (REI 60). 2.4.Περιτοιχισμός των κλιμάκων 2.4.1.Κατά γενικό κανόνα, στα υπάρχοντα ξενοδοχεία που περιλαμβάνουν περισσότερους από δύο ορόφους  μαζί με το ισόγειο, οι σκάλες πρέπει να είναι περιτοιχισμένες. 2.4.1.1.Η αντοχή της παρειάς του κλιμακοστασίου στη φωτιά (REI) πρέπει να είναι τουλάχιστον 30  λεπτά (REI 30). 2.4.1.2.Η αντοχή στη φωτιά των θυρών πρόσβαση στα κλιμακοστάσια αυτά (RE) πρέπει να είναι  τουλάχιστον 30 λεπτά (RE 30). Οι πόρτες αυτές, πρέπει να είναι εφοδιασμένες με αυτόματο μηχανισμό  κλεισίματος και να φέρουν ένδειξη που να αναφέρει ότι οι πόρτες πρέπει να διατηρούνται κλειστές. 2.4.2.Στην περίπτωση που η ίδια σκάλα επιτρέπει την πρόσβαση τόσο στους ορόφους που μπορεί να  χρησιμοποιεί το κοινό όσο και στο υπόγειο, ο περιτοιχισμός της πρέπει να έχει σχεδιαστεί κατά  τέτοιο τρόπο ώστε να είναι δυνατό να απομονώνεται το υπόγειο από το υπόλοιπο κλιμακοστάσιο. 2.4.3.Το ανώτερο μέρος κάθε κλιμακοστασίου πρέπει να είναι εφοδιασμένο με φεγγίτη ή παράθυρο με  λεπτού πάχους υαλοστάσιο, επιφάνειας περίπου 1 m², το οποίο, εάν δεν υπάρχει άμεση πρόσβαση  σ'^αυτό, πρέπει να είναι εφοδιασμένο με μηχανισμό που να επιτρέπει το εύκολο άνοιγμά του από το  ισόγειο. 2.4.4.Η προστασία των κλιμακοστασίων υπηρεσίας, που μπορούν να χρησιμοποιούνται μόνο από το  προσωπικό του ξενοδοχείου πρέπει να βασίζεται στις ίδιες αρχές όπως και για τα κλιμακοστάσια στα  οποία έχει πρόσβαση το κοινό. 2.5.Χωρίσματα 2.5.1.Κατά γενικό κανόνα, τα χωρίσματα από το δάπεδο μέχρι την οροφή που χωρίζουν τα δωμάτια από  τις εξόδους κινδύνου πρέπει να παρουσιάζουν αντοχή στη φωτιά (REI) ίση με 30 λεπτά τουλάχιστον (REI  30). Οι πόρτες τους πρέπει να παρουσιάζουν αντοχή στη φωτιά (RE) ίση με τουλάχιστον 15 λεπτά (RE 15). 2.5.2.Κατά γενικό κανόνα, τα οριζόντια και κατακόρυφα χωρίσματα (δάπεδα, χωρίσματα από το δάπεδο  μέχρι την οροφή, οροφές) που χωρίζουν τα δωμάτια και τις εξόδους κινδύνου από τους χώρους που  παρουσιάζουν ιδιαίτερους κινδύνους πυρκαγιάς πρέπει να παρουσιάζουν αντοχή στη φωτιά (REI) ίση με 60 λεπτά τουλάχιστον (REI 60). Οι πόρτες τους πρέπει να παρουσιάζουν αντοχή στη φωτιά (RE) ίση  με 60 λεπτά τουλάχιστον (RE 60), να είναι εφοδιασμένα με αυτόματο μηχανισμό κλεισίματος και να  φέρουν ένδειξη που να αναφέρει ότι οι πόρτες πρέπει να διατηρούνται κλειστές. 3.ΕΠΕΝΔΥΣΕΙΣ ΤΩΝ ΧΩΡΙΣΜΑΤΩΝ ΚΑΙ ΔΙΑΚΟΣΜΗΣΕΙΣ 3.1.Στα υπάρχοντα ξενοδοχεία οι επενδύσεις των εσωτερικών χωρισμάτων και οι διακοσμήσεις πρέπει να  παρουσιάζουν, από την άποψη της αντίδρασης στη φωτιά, τέτοια χαρακτηριστικά έτσι ώστε να μην  αποτελούν ιδιαίτερο κίνδυνο όσον αφορά την ενδεχόμενη συμβολή τους στη διάδοση της φωτιάς και στην  παραγωγή καπνού. 3.1.1.Η απαίτηση αυτή αφορά ιδιαίτερα τα μέρη του ξενοδοχείου όπως: 3.1.1.1.τις εξόδους κινδύνου, και ιδίως τους διαδρόμους, τις σκάλες και τους ανοιχτούς χώρους όπως  τα χωλ, 3.1.1.2.τους χώρους, εκτός από τα δωμάτια, στους οποίους έχει πρόσβαση το κοινό και ιδίως οι  πελάτες του ξενοδοχείου. 3.1.2.Στους χώρους που αναφέρονται στο σημείο 3.1.1, οι επενδύσεις των εσωτερικών χωρισμάτων και οι  διακοσμήσεις που λαμβάνονται ιδιαίτερα υπόψη είναι: 3.1.2.1.οι επενδύσεις εδάφους, 3.1.2.2.οι επενδύσεις και οι διακοσμήσεις των τοίχων, 3.1.2.3.οι επενδύσεις και οι διακοσμήσεις των οροφών. 3.1.3.Δεδομένου ότι, προς το παρόν, οι μέθοδοι δοκιμών και κατάταξης των υλικών από την άποψη της  αντίδρασής τους στη φωτιά δεν είναι εναρμονισμένες, οι ελάχιστες απαιτήσεις που πρέπει να τηρούνται  για τις επενδύσεις και τις διακοσμήσεις των εσωτερικών χωρισμάτων στα υπάρχοντα ξενοδοχεία  ορίζονται σύμφωνα με τις σχετικές εθνικές διατάξεις. 3.2.Έξοδοι κινδύνου 3.2.1.Για τις επενδύσεις των εσωτερικών χωρισμάτων και τις διακοσμήσεις που τοποθετούνται στις  εξόδους κινδύνου των υπαρχόντων ξενοδοχείων, η κατάταξη των υλικών που περιέχεται στον ακόλουθο  πίνακα θεωρείται ότι ανταποκρίνεται στο ελάχιστο επίπεδο της απαιτούμενης ασφάλειας: >ΘΕΣΗ ΠΗΝΑΚΑ> 3.2.2.Οι εθνικές διατάξεις στις οποίες αναφέρεται ο πίνακας του σημείου 3.2.1 είναι οι εξής: α)Ομοσπονδιακή Δημοκρατία της Γερμανίας Πρότυπο DIN 4102, μέρος 1 Συμπεριφορά απέναντι στη φωτιά των δομικών υλικών και στοιχείων. β)Δανία Οικοδομικός κανονισμός 1977 Παράρτημα 3 γ)Γαλλία Διάταγμα της 4ης Ιουνίου 1973 για την κατάταξη των δοκιμών υλικών και στοιχείων σε κατηγορίες  ανάλογα με τη συμπεριφορά τους απέναντι στην φωτιά και περιγραφή των μεθόδων δομικής (Journal  officiel de la rιpublique franηaise της 26ης Ιουλίου 1973). δ)Ιταλία Υπουργικό διάταγμα της 26ης Ιουνίου 1984 Κατάταξη ως προς την αντίδραση στη φωτιά και έγκριση των υλικών με σκοπό την αποφυγή της πυρκαγιάς  (Gazzetta ufficiale della Repubblica italiana αριθ. 234 της 25ης Αυγούστου 1984). ε)Κάτω Χώρες Πρότυπο NEN 3883 στ)Ηνωμένο Βασίλειο Πρότυπο BS 476, μέρος 6, 1981 Δοκιμή διάδοσης της φωτιάς για τα προϊόντα Πρότυπο BS 476, μέρος 7, 1971 Δοκιμή επιφανειακής διάδοσης της φλόγας για τα υλικά. ζ)Ιρλανδία 1.Πρότυπο BS 4790, 1972 Καθορισμός των συνεπειών μιας περιορισμένης εστίας πυρκαγιάς στις επενδύσεις του δαπέδου από  κλωστοϋφαντουργικές ύλες (μέθοδος επονομαζόμενη «hot nut»), εκτίμηση σύμφωνα με το πρότυπο BS 5287,  1976). 2.Πρότυπο BS 5867, μέρος 12, 1980 Απαιτήσεις ως προς την πρόκληση της φωτιάς - Προδιαγραφές για τις ίνες από τις οποίες  κατασκευάζονται οι ελαφρές και βαριές κουρτίνες. 3.Πρότυπο BS 5852, μέρος 1, 1979 Πρότυπο BS 5852, μέρος 2, 1982 Μέθοδοι δοκιμής όσον αφορά το εύφλεκτο των ταπετσαρισμένων καθισμάτων. 3.3.Περίπτωση των χώρων στους οποίους έχει πρόσβαση το κοινό με εξαίρεση τα δωμάτια 3.3.1.ίΟταν ο χώρος ανταποκρίνεται στις διατάξεις του σημείου 2.5.2, οι επενδύσεις των εσωτερικών  τοιχωμάτων και οι διακοσμήσεις πρέπει να ανταποκρίνονται στις ισχύουσες εθνικές διατάξεις, ανάλογα  με τη χρήση του χώρου. 3.3.2.ίΟταν ο χώρος δεν ανταποκρίνεται στις διατάξεις του σημείου 2.5.2, οι επενδύσεις των  εσωτερικών τοιχωμάτων και οι διακοσμήσεις πρέπει να ανταποκρίνονται τουλάχιστον στις διατάξεις του  σημείου 3.2 που εφαρμόζονται για τις εξόδους κινδύνου. 3.3.3.Για τους χώρους στους οποίους έχει πρόσβαση το κοινό εκτός από τους χώρους που αναφέρονται  στο σημείο 3.1.1, οι ανεξάρτητες έξοδοι κινδύνου πρέπει να ανταποκρίνονται τουλάχιστον στο σύνολο  των διατάξεων για τις εξόδους κινδύνου του ξενοδοχείου, ανάλογα με την περίπτωση. 4.ΗΛΕΚΤΡΙΚΟΣ ΦΩΤΙΣΜΟΣ 4.1.Σύστημα κύριου φωτισμού 4.1.1.Το σύστημα κύριου φωτισμού ενός ξενοδοχείου πρέπει να είναι ηλεκτρικό. 4.1.2.Η ηλεκτρική εγκατάσταση ενός υφιστάμενου ξενοδοχείου πρέπει να σχεδιάζεται και να εκτελείται  έτσι ώστε να αποφεύγεται κυρίως η εκδήλωση και η διάδοση της πυρκαγιάς. Η ηλεκτρική εγκατάσταση  πρέπει να είναι γειωμένη. 4.1.3.Το σημείο 4.1.2 ισχύει και στην περίπτωση που η παροχή ηλεκτρικού ρεύματος για το ξενοδοχείο  εξασφαλίζεται από αυτόνομη πηγή. 4.2.Σύστημα φωτισμού ασφάλειας 4.2.1.Κάθε ξενοδοχείο πρέπει να είναι εφοδιασμένο με κατάλληλο ηλεκτρικό σύστημα φωτισμού  ασφάλειας, που να ενεργοποιείται όταν πάθει βλάβη το σύστημα κύριου φωτισμού. 4.2.2.Το ηλεκτρικό σύστημα φωτισμού ασφάλειας ενός ξενοδοχείου πρέπει, σε περίπτωση βλάβης του  κύριου συστήματος φωτισμού, να μπορεί να λειτουργήσει για επαρκή χρόνο ώστε να εκκενωθεί πλήρως το  ξενοδοχείο. 5.ΕΓΚΑΤΑΣΤΑΣΕΙΣ ΘΕΡΜΑΝΣΗΣ 5.1.Γενικός κανόνας 5.1.1.Η θέρμανση εξασφαλίζεται είτε από σύστημα κεντρικής θέρμανσης είτε από ατομικά σταθερά  θερμαντικά σώματα. 5.1.2.Η εγκατάσταση θέρμανσης ενός υφιστάμενου ξενοδοχείου πρέπει να σχεδιάζεται και να εκτελείται  έτσι ώστε να αποφεύγεται κυρίως η εκδήλωση και η εξάπλωση της πυρκαγιάς. 5.2.Λεβητοστάσιο Όταν η ενεργός ισχύς ενός συστήματος θέρμανσης είναι τουλάχιστον 70 kW ή τόση ώστε το σύστημα αυτό  να πρέπει να εγκατασταθεί σε ιδιαίτερο χώρο: 5.2.1.ο χώρος αυτός σχεδιάζεται και εξοπλίζεται σύμφωνα με τη σχετική εθνική νομοθεσία, 5.2.2.οι τοίχοι του λεβητοστασίου πρέπει να έχουν αντοχή στη φωτιά (REI) ίση με 60 λεπτά  τουλάχιστον (REI 60). Οι πόρτες πρέπει να έχουν αντοχή στη φωτιά (RE) ίση με 60 λεπτά τουλάχιστον  (RE 60). Οι πόρτες πρέπει να είναι εφοδιασμένες με αυτόματο μηχανισμό κλεισίματος και να φέρουν  σήμανση η οποία να αναφέρει ότι οι πόρτες πρέπει να παραμένουν κλειστές. 5.3.Παροχή υγρών ή αερίων καυσίμων 5.3.1.Με την επιφύλαξη των διατάξεων του σημείου 5.1.2, πρέπει να είναι δυνατό να διακόπτεται η  παροχή υγρών ή αερίων καυσίμων στα συστήματα θέρμανσης τουλάχιστον με τη βοήθεια χειροκίνητου  διακόπτη. 5.3.1.1.Στην περίπτωση των ατομικών σταθερών θερμαντικών σωμάτων, ο διακόπτης αυτός πρέπει να  βρίσκεται κοντά στο σώμα. 5.3.1.2.Για τις συσκευές κεντρικής θέρμανσης που είναι εγκαταστημένες σε λεβητοστάσιο, ο διακόπτης  αυτός πρέπει να είναι τοποθετημένος έξω από το λεβητοστάσιο, σε θέση εύκολα προσπελάσιμη και  ευκρινώς σημασμένη. 5.3.2.ίΟταν το κτίριο στο οποίο ευρίσκεται το ξενοδοχείο περιλαμβάνει σωληνώσεις αυτές πρέπει  τουλάχιστον να διαθέτουν χειροκίνητο διακόπτη που να είναι τοποθετημένος στο σημείο εισόδου των  σωληνώσεων στο κτίριο και να είναι ευκρινώς σημασμένος. 5.3.3.ίΟταν τα υγρά καύσιμα αποθηκεύονται σε ένα χώρο, ο χώρος αυτός πρέπει να σχεδιάζεται κατά  τέτοιο τρόπο ώστε να ανταποκρίνεται τουλάχιστον στα προβλεπόμενα στο σημείο 5.2.2 και να είναι σε  θέση να συγκρατήσει τις ενδεχόμενες διαρροές των καυσίμων. 5.3.4.Σε περίπτωση θέρμανσης με υγραέριο η αποθήκευση πρέπει να γίνεται στο εξωτερικό του κτιρίου. 5.4.Ατομικό σταθερό θερμαντικό σώμα 5.4.1.Με την επιφύλαξη των διατάξεων του σημείου 5.1.2, όταν επιτρέπεται στα υφιστάμενα ξενοδοχεία  η χρήση ατομικών σταθερών θερμαντικών σωμάτων, τα σώματα αυτά πρέπει να εγκαθίστανται έτσι ώστε να  αποκλείουν τον κίνδυνο πυρκαγιάς και να μην παρουσιάζουν κίνδυνο για τα άτομα που βρίσκονται στα  δωμάτια μέσα στα οποία είναι τοποθετημένα τα σώματα. 5.4.2.Στα ατομικά σταθερά θερμαντικά σώματα πρέπει να γίνεται κατάλληλη τακτική συντήρηση και  πρέπει να φαίνεται ευκρινώς ο τρόπος χειρισμού τους. 6.ΣΥΣΤΗΜΑΤΑ ΕΞΑΕΡΙΣΜΟΥ 6.1.ίΟταν ένα υφιστάμενο ξενοδοχείο διαθέτει σύστημα εξαερισμού, πρέπει να λαμβάνονται μέτρα για να  αποφεύγεται ιδίως η διάδοση της πυρκαγιάς, καθώς και η διάδοση των αερίων και θερμών καπνών μέσω  των αεραγωγών προσαγωγής του συστήματος αυτού. 6.2.Τα συστήματα εξαερισμού πρέπει να είναι εφοδιασμένα με γενικό διακόπτη που είναι τοποθετημένος  σε θέση εύκολα προσκελάσιμη και ευκρινώς σημασμένη. 7.ΠΥΡΟΣΒΕΣΤΙΚΟΣ ΕΞΟΠΛΙΣΜΟΣ, ΣΥΣΤΗΜΑΤΑ ΣΥΝΑΓΕΡΜΟΥ ΚΑΙ ΕΙΔΟΠΟΙΗΣΗΣ 7.1.Πυροσβεστικός εξοπλισμός πρώτης ανάγκης. 7.1.1.Ο πυροσβεστικός εξοπλισμός πρώτης ανάγκης έχει σκοπό να καταπολεμάει την εκδήλωση πυρκαγιάς  και πρέπει να διακρίνεται από το σημαντικότερο πυροσβεστικό εξοπλισμό που χρησιμοποιείται συνήθως  από τους ειδικούς με σκοπό την καταπολέμηση των ήδη εξαπλωμένων πυρκαγιών. 7.1.2.Ο πυροσβεστικός εξοπλισμός πρώτης ανάγκης αποτελείται από φορητούς πυροσβεστήρες και από  ισοδύναμες σταθερές συσκευές. Ο εξοπλισμός αυτός πρέπει να ανταποκρίνεται στις εθνικές ρυθμίσεις ή  πρότυπα που ισχύουν σχετικά ή, ενδεχομένως, στα σχετικά ευρωπαϊκά πρότυπα. 7.1.3.Ο πυροσβεστικός εξοπλισμός πρέπει να τοποθετείται σε κάθε όροφο κοντά στα σημεία πρόσβασης  στις σκάλες ή τις εξόδους, στις εξόδους κινδύνου ανά διαστήματα το πολύ 25^m, καθώς και κοντά σε  χώρους που παρουσιάζουν ιδιαίτερο κίνδυνο. 7.1.4.Η πρόσβαση στον πυροσβεστικό εξοπλισμό πρώτης ανάγκης πρέπει να είναι εύκολη, ο δε εξοπλισμός  πρέπει να διατηρείται σε καλή κατάσταση λειτουργίας. 7.2.Σήμα συναγερμού 7.2.1.Τα ξενοδοχεία πρέπει να είναι εφοδιασμένα με αξιόπιστο ηχητικό σύστημα σήματος συναγερμού,  του οποίου ο ήχος πρέπει να ανακοινώνεται από τον ήχο του τηλεφωνικού συστήματος. 7.2.2.Ανεξάρτητα από τον τύπο του, το σύστημα αυτό πρέπει να έχει λειτουργία προσαρμοσμένη στα  οικοδομικά χαρακτηριστικά του ξενοδοχείου και πρέπει να επιτρέπει, σε περίπτωση έκτακτης ανάγκης,  να ειδοποιούνται εγκαίρως όλα τα άτομα που βρίσκονται στα διάφορα μέρη του ξενοδοχείου. 7.3.Σύστημα ειδοποίησης 7.3.1.Πρέπει να είναι δυνατόν να ειδοποιούνται εύκολα οι υπηρεσίες άμεσης βοήθειας είτε με το  δημόσιο τηλεφωνικό δίκτυο είτε με απευθείας γραμμή είτε με κάθε άλλο κατάλληλο ισοδύναμο μέσο. 7.3.2.Η διαδικασία για να καλέσει κανείς τις υπηρεσίες άμεσης βοήθειας πρέπει να αναγράφεται σαφώς  δίπλα από κάθε σημείο από το οποίο μπορεί κανείς να τις καλέσει. Στην περίπτωση του δημόσιου τηλεφωνικού δικτύου, ο αριθμός τηλεφώνου του κέντρου άμεσης βοήθειας  και ενδεχομένως η διεύθυνσή του πρέπει να είναι αναρτημένα ευκρινώς κοντά στη θέση του τηλεφώνου  του ξενοδοχείου. 7.4.Οδηγίες για το προσωπικό 7.4.1.Η διεύθυνση του ξενοδοχείου πρέπει να φροντίζει ώστε σε περίπτωση πυρκαγιάς, το προσωπικό του  ξενοδοχείου να είναι σε θέση να χρησιμοποιήσει σωστά το διαθέσιμο πυροσβεστικό εξοπλισμό πρώτης  ανάγκης, καθώς και να μπορεί να θέσει σε λειτουργία τα συστήματα ειδοποίησης και συναγερμού. 7.4.2.Σε περίπτωση πυρκαγιάς, το προσωπικό ενός ξενοδοχείου πρέπει να είναι σε θέση: 7.4.2.1.να εφαρμόσει τις σχετικές οδηγίες, 7.4.2.2.να συμβάλει αποτελεσματικά στην εκκένωση του ξενοδοχείου από όλα τα άτομα που βρίσκονται  σ'^αυτό. 7.4.3.Το προσωπικό ενός ξενοδοχείου πρέπει να καλείται να συμμετέχει, τουλάχιστον δύο φορές το  χρόνο, κατά τρόπο που να συμβιβάζεται με τις συνθήκες λειτουργίας και να λαμβάνει υπόψη,  ενδεχομένως, τον εποχιακό ρυθμό λειτουργίας του ξενοδοχείου, σε μαθήματα εκπαίδευσης και εξάσκησης  για το χειρισμό του πυροσβεστικού εξοπλισμού πρώτης ανάγκης, του συστήματος συναγερμού και του  συστήματος ειδοποίησης, καθώς και σε ασκήσεις εκκένωσης του κτιρίου. 8.ΟΔΗΓΙΕΣ ΑΣΦΑΛΕΙΑΣ 8.1.Στην είσοδο του ξενοδοχείου: 8.1.1.πρέπει να αναγράφονται ευκρινώς οι ακριβείς οδηγίες που αφορούν τις ενέργειες του προσωπικού  και του κοινού σε περίπτωση έκτακτης ανάγκης, 8.1.2.ένα σχεδιάγραμμα του ξενοδοχείου για την ενημέρωση των ομάδων άμεσης βοήθειας θα πρέπει να  δείχνει που βρίσκονται: -οι σκάλες και οι έξοδοι κινδύνου, -οι διαθέσιμοι πυροσβεστήρες, -οι διακόπτες της παροχής φωταερίου και ηλεκτρικού ρεύματος, -ενδεχομένως, ο διακόπτης του συστήματος εξαερισμού, -ενδεχομένως, ο γενικός πίνακας του συστήματος ανίχνευσης και του συστήματος συναγερμού, -ενδεχομένως, η θέση των εγκαταστάσεων και των χώρων που παρουσιάζουν ιδιαίτερο κίνδυνο. 8.2.Σε κάθε όροφο: στα ξενοδοχεία που περιλαμβάνουν δύο ή περισσότερους ορόφους, μαζί με το ισόγειο, πρέπει να  υπάρχει, σε κάθε όροφο και κοντά στο σημείο πρόσβασης στον όροφο, ένα απλουστευμένο σχεδιάγραμμα  για τον προσανατολισμό των ενοίκων. 8.3.Σε κάθε δωμάτιο: 8.3.1.πρέπει να υπάρχουν ακριβείς οδηγίες, αναρτημένες σε εμφανές σημείο, οι οποίες να αναφέρουν  τις ενέργειες που πρέπει να γίνουν σε περίπτωση πυρκαγιάς. Εκτός από τις γλώσσες του συγκεκριμένου  κράτους, οι οδηγίες αυτές πρέπει να αναγράφονται και σε ξένες γλώσσες, ανάλογα με την προέλευση της  συνήθους πελατείας του ξενοδοχείου, 8.3.2.οι οδηγίες αυτές πρέπει να συνοδεύονται από ένα απλουστευμένο σχεδιάγραμμα του ορόφου που να  δείχνει σχηματικά τη θέση του δωματίου σε σχέση με τις εξόδους κινδύνου, με τις σκάλες ή/και τις  εξόδους. 8.4.Οι οδηγίες πρέπει να επισύρουν την προσοχή ιδίως στο γεγονός ότι, σε περίπτωση πυρκαγιάς,  απαγορεύεται να χρησιμοποιούνται οι ανελκυστήρες εκτός από τους ανελκυστήρες που έχουν ειδική  προστασία και που χρησιμοποιούνται αποκλειστικά για την εκκένωση του ξενοδοχείου από ανάπηρα  άτομα.


Avis juridique important

|

31998H0286

98/286/ΕΚ: Σύσταση της Επιτροπής της 23ης Απριλίου 1998 σχετικά με τα τραπεζικά έξοδα για τη μετατροπή σε ευρώ

Επίσημη Εφημερίδα αριθ. L 130 της 01/05/1998 σ. 0022 - 0025

ΣΥΣΤΑΣΗ ΤΗΣ ΕΠΙΤΡΟΠΗΣ της 23ης Απριλίου 1998 σχετικά με τα τραπεζικά έξοδα για τη μετατροπή σε ευρώ (98/286/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155,Εκτιμώντας:(1) ότι το ευρώ θα καταστεί το νόμισμα των συμμετεχόντων κρατών μελών από την 1η Ιανουαρίου 1999 7 ότι το ευρώ θα αντικαταστήσει τα εθνικά νομίσματα των συμμετεχόντων κρατών μελών με βάση τις τιμές μετατροπής 7 ότι στη διάρκεια μεταβατικής περιόδου το ευρώ θα έχει διάφορες εθνικές ονομασίες 7 ότι οι εθνικές νομισματικές μονάδες θα είναι υποδιαιρέσεις του ευρώ βάσει των καθορισμένων ισοτιμιών 7 ότι σύμφωνα με το άρθρο 4 παράγραφος 3 του κανονισμού (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ (1), οι τιμές μετατροπής θα χρησιμοποιούνται για μετατροπές μεταξύ μονάδας ευρώ και εθνικών νομισματικών μονάδων και αντίστροφα 7 ότι το σχέδιο κανονισμού του Συμβουλίου για την εισαγωγή του ευρώ (2) επιβάλλει ορισμένες υποχρεώσεις όσον αφορά τη μετατροπή 7(2) ότι η Επιτροπή θεωρεί ότι η ισχύουσα νομοθεσία δεν επιτρέπει στις τράπεζες να εισπράττουν:- έξοδα για τη μετατροπή εισερχόμενων πληρωμών εκφρασμένων στη μονάδα ευρώ ή στην εθνική νομισματική μονάδα κατά τη μεταβατική περίοδο,- έξοδα για τη μετατροπή λογαριασμών από την εθνική νομισματική μονάδα στη μονάδα ευρώ στο τέλος της μεταβατικής περιόδου,- για υπηρεσίες εκφρασμένες στη μονάδα ευρώ, προμήθεια διαφορετική από εκείνη που εισπράττουν για όμοιες υπηρεσίες εκφρασμένες στην εθνική νομισματική μονάδα 7(3) ότι η Επιτροπή θεωρεί ότι για να διευκολυνθεί η ομαλή εισαγωγή του ευρώ οι τράπεζες θα πρέπει να μην περιοριστούν στις ελάχιστες απαιτήσεις της νομοθεσίας και να αναλάβουν να πραγματοποιούν χωρίς έξοδα τη μετατροπή λογαριασμών από την εθνική νομισματική μονάδα στη μονάδα ευρώ στη μεταβατική περίοδο, τη μετατροπή εξερχομένων πληρωμών από την εθνική νομισματική μονάδα στη μονάδα ευρώ και αντίστροφα στη μεταβατική περίοδο και τη μετατροπή χωρίς έξοδα για τους πελάτες τους «συνήθων ποσών» εθνικών τραπεζογραμματίων και κερμάτων σε τραπεζογραμμάτια και κέρματα στην τελική περίοδο 7(4) ότι για λόγους σαφήνειας και πληρότητας, οι απαιτήσεις της νομοθεσίας όπως ερμηνεύονται από την Επιτροπή και οι συστάσεις της Επιτροπής πρέπει να ενσωματωθούν σε ενιαίο κείμενο 7 ότι ο όρος «πρότυπο καλής πρακτικής» υποδηλώνει τόσο τις εκ του νόμου υποχρεωτικές όσο και τις συνιστώμενες πρακτικές 7(5) ότι το «πρότυπο καλής πρακτικής» δεν καλύπτει τη μετατροπή χωρίς έξοδα λογαριασμών από τη μονάδα ευρώ στην εθνική νομισματική μονάδα, εφόσον αυτό δεν είναι αναγκαίο για την εισαγωγή του ευρώ, ούτε την ανταλλαγή χωρίς έξοδα εθνικών τραπεζογραμματίων της ζώνης του ευρώ με άλλα εθνικά τραπεζογραμμάτια της ζώνης του ευρώ, εφόσον οι ανάγκες για παρόμοιες ανταλλαγές δεν επηρεάζονται από την εισαγωγή του ευρώ 7 ότι το πρότυπο καλής πρακτικής περιλαμβάνει τις απαιτήσεις διαφάνειας για τα έξοδα που ενδεχομένως εισπράττονται για τις μετατροπές αυτές 7(6) ότι το πρότυπο καλής πρακτικής δεν περιλαμβάνει την ανταλλαγή εθνικών τραπεζογραμματίων και κερμάτων σε τραπεζογραμμάτια και κέρματα σε ευρώ παρά μόνο για «συνήθη ποσά» 7 ότι οι τράπεζες και οι έμποροι λιανικής πώλησης θα πρέπει να διαπραγματεύονται τα ενδεχόμενα έξοδα γαι την απόσυρση από εμπόρους λιανικής πώλησης τραπεζογραμματίων και για την παράδοση στους εμπόρους αυτούς που έγιναν από τις αρμόδιες αρχές σε εθνικό επίπεδο 7(7) ότι για όλες τις πράξεις μετατροπής από οποιαδήποτε εθνική νομισματική μονάδα στη μονάδα ευρώ και αντίστροφα και για όλες τις μετατροπές τραπεζογραμματίων και κερμάτων συμμετεχόντων κρατών μελών, οι τράπεζες πρέπει να καταδεικνύουν σαφώς ότι η εφαρμογή των τιμών μετατροπής είναι σύμφωνη με τις διατάξεις του κανονισμού (ΕΚ) αριθ. 1103/97 του Συμβουλίου 7 ότι πρέπει να υπάρχει διαφάνεια στην εφαρμογή των τιμών μετατροπής και στην ενδεχόμενη είσπραξη εξόδων 7 ότι όσον αφορά τη διαφάνεια των εξόδων, το πρότυπο καλής πρακτικής πρέπει να τεθεί σε εφαρμογή από τις τράπεζες πριν από την 1η Ιανουαρίου 1999, εφόσον είναι δυνατό, για να περιοριστεί ο κίνδυνος να θεωρήσουν οι πελάτες ότι τα υφιστάμενα έξοδα οφείλονται στην εισαγωγή του ευρώ 7(8) ότι οι τράπεζες που εφαρμόζουν το πρότυπο καλής πρακτικής πρέπει να το γνωστοποιούν στο κοινό ώστε να καταδεικνύεται ότι συμμορφώνονται με το πρότυπο αυτό και ότι όλες οι τράπεζες πρέπει σε κάθε περίπτωση να ενημερώσουν τους πελάτες τους πριν από την 1η Ιανουαρίου 1999 εάν εφαρμόζουν το πρότυπο καλής πρακτικής και, εάν όχι, για ποιες πράξεις μετατροπής εισπράττουν έξοδα 7(9) ότι η Επιτροπή θα παρακολουθήσει την εφαρμογή του προτύπου καλής πρακτικής 7 ότι η παρακολούθηση αυτή αποτελεί αντικείμενο της σύστασης 98/288/ΕΚ της Επιτροπής σχετικά με το διάλογο, την παρακολούθηση και την πληροφόρηση για τη διευκόλυνση της μετάβασης στο ευρώ (3) 7 ότι ο διάλογος που προβλέπεται στην εν λόγω σύσταση μπορεί να περιλαμβάνει επίσης συζητήσεις σχετικά με την εφαρμογή και την παρακολούθηση του προτύπου καλής πρακτικής 7 ότι ο διάλογος αυτός θα μπορούσε επίσης να επεκταθεί σε θέματα σχετιζόμενα με τα τραπεζικά έξοδα για μετατροπή που δεν καλύπτονται από το πρότυπο καλής πρακτικής όπως καθορίζεται στην παρούσα σύσταση 7(10) ότι οι καταναλωτές χωρίς τραπεζικό λογαριασμό πρέπει ενδεχομένως να τύχουν ειδικής αντιμετώπισης κατά την ανταλλαγή εθνικών τραπεζογραμματίων και κερμάτων με τραπεζογραμμάτια και κέρματα σε ευρώ στην τελική περίοδο, και ότι η αντιμετώπιση αυτή πρέπει να είναι συνάρτηση των τοπικών συνθηκών σε κάθε κράτος μέλος 7(11) ότι το θέμα της είσπραξης εξόδων για πράξεις μετατροπής σε ευρώ εξετάστηκε κατά τις συζητήσεις στρογγυλής τραπέζης του Μαΐου 1997 7 ότι για τη διευρεύνηση του θέματος αυτού συστάθηκε ομάδα εμπειρογνωμόνων στην οποία συμμετείχαν όλοι οι ενδιαφερόμενοι φορείς και ότι η έκθεση της ομάδας αυτής δημοσιεύτηκε (4) 7 ότι τα συμπεράσματα της έκθεσης που υπέβαλε η ομάδα εμπειρογνωμόνων έγιναν δεκτά από την Επιτροπή στην ανακοίνωσή της «Πρακτικές πλευρές της εισαγωγής του ευρώ: πρόοδος των προετοιμασιών», της 11ης Φεβρουαρίου 1998 (5), και εξετάστηκαν στις συζητήσεις στρογγυλής τραπέζης του Φεβρουαρίου 1998,ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:Άρθρο 1 Ορισμοί Για τους σκοπούς της παρούσας σύστασης εφαρμόζονται οι ακόλουθοι ορισμοί:α) «τράπεζες»: είναι τα πιστωτικά ιδρύματα όπως ορίζονται στην οδηγία 77/780/ΕΟΚ του Συμβουλίου (6) και κάθε άλλο χρηματοπιστωτικό ίδρυμα κατά την έννοια του άρθρου 4, παράγραφος 1 του κανονισμού (ΕΚ) αριθ. 3604/93 του Συμβουλίου (7), που ασκούν δραστηριότητες σχετιζόμενες με τη μετατροπή πληρωμών και λογαριασμών και την ανταλλαγή τραπεζογραμματίων και κερμάτων, καθώς και τα ανταλλακτήρια συναλλάγματος και τα ταχυδρομικά ταμιευτήρια 7β) «εθνική νομισματική μονάδα»: είναι η μονάδα του νομίσματος ενός συμμετέχοντος κράτους μέλους, όπως αυτή ορίζεται την ημέρα που προηγείται της έναρξης του τρίτου σταδίου της Οικονομικής και Νομισματικής Ένωσης 7 για τους σκοπούς της παρούσας σύστασης, η εθνική νομισματική μονάδα είναι η νομισματική μονάδα του κράτους μέλους στο οποίο είναι εγκατεστημένη η τράπεζα που πραγματοποιεί τη μετατροπή 7γ) «συμμετέχοντα κράτη μέλη»: είναι τα κράτη μέλη που υιοθετούν το ενιαίο νόμισμα σύμφωνα με τη συνθήκη 7δ) «μετατροπή»: είναι η μετατροπή ενός νομισματικού ποσού από μια εθνική νομισματική μονάδα στη μονάδα ευρώ και αντίστροφα βάσει του συντελεστή μετατροπής, σύμφωνα με τις διατάξεις του κανονισμού (ΕΚ) αριθ. 1103/97 7ε) «μονάδα ευρώ»: είναι η νομισματική μονάδα του ευρώ, όπως αυτή αναφέρεται στο άρθρο 2, δεύτερη πρόταση, του σχεδίου κανονισμού του Συμβουλίου για την εισαγωγή του ευρώ 7στ) «μεταβατική περίοδος»: είναι η περίοδος που αρχίζει την 1η Ιανουαρίου 1999 και λήγει στις 31 Δεκεμβρίου 2001 7ζ) «τελική περίοδος»: είναι η περίοδος που αρχίζει την 1η Ιανουαρίου 2002 και λήγει στις 30 Ιουνίου 2002 το αργότερο, η διάρκεια της οποίας μπορεί να είναι διαφορετική για κάθε συμμετέχον κράτος μέλος, σύμφωνα με το σχέδιο κανονισμού του Συμβουλίου για την εισαγωγή του ευρώ 7η) «τιμή μετατροπής»: είναι η αμετάκλητα καθορισμένη συναλλαγματική ισοτιμία που θεσπίζεται από το Συμβούλιο για το νόμισμα κάθε συμμετέχοντος κράτους μέλους σύμφωνα με το άρθρο 109 Λ παράγραφος 4, πρώτη πρόταση της συνθήκης 7θ) «εισερχόμενες πληρωμές»: είναι οι πληρωμές σε πίστωση λογαριασμών δικαιούχων 7ι) «εξερχόμενες πληρωμές»: είναι οι πληρωμές σε χρέωση λογαριασμών εντολέων 7ια) «λογαριασμοί»: είναι όλα τα είδη λογαριασμών σε τράπεζες [όπως αυτές ορίζονται στο στοιχείο α) ανωτέρω] και περιλαμβάνουν τους λογαριασμούς καταθέσεων, τους τρεχούμενους λογαριασμούς ενυπόθηκων δανείων και τους λογαριασμούς τίτλων.Άρθρο 2 Πρότυπο καλής πρακτικής Οι τράπεζες εφαρμόζουν, σύμφωνα με το άρθρο 4, ένα πρότυπο καλής πρακτικής για τις μετατροπές χωρίς έξοδα, το οποίο περιλαμβάνει:α) Πρακτικές τις οποίες η Επιτροπή θεωρεί ότι επιβάλλονται από το νόμο:i) μετατροπή χωρίς έξοδα εισερχόμενων πληρωμών από την εθνική νομισματική μονάδα στη μονάδα ευρώ και αντίστροφα κατά τη μεταβατική περίοδο 7ii) μετατροπή χωρίς έξοδα λογαριασμών από την εθνική νομισματική μονάδα στη μονάδα ευρώ στο τέλος της μεταβατικής περιόδου 7iii) είσπραξη, για τις εκφρασμένες στη μονάδα ευρώ υπηρεσίες, προμήθειας που δεν διαφέρει από την προμήθεια που εισπράττεται για αντίστοιχες υπηρεσίες εκφρασμένες στην εθνική νομισματική μονάδα.β) Άλλες συνιστώμενες πρακτικές:i) μετατροπή χωρίς έξοδα εξερχόμενων πληρωμών από την εθνική νομισματική μονάδα στη μονάδα ευρώ και αντίστροφα κατά τη μεταβατική περίοδο 7ii) μετατροπή χωρίς έξοδα λογαριασμών από την εθνική νομισματική μονάδα στη μονάδα ευρώ στη μεταβατική περίοδο 7iii) μετατροπή χωρίς έξοδα για τους πελάτες τους (δηλαδή τους κατόχους λογαριασμών) συνήθων ποσών τραπεζογραμματίων και κερμάτων εθνικής νομισματικής μονάδας σε τραπεζογραμμάτια και κέρματα σε ευρώ στην τελική περίοδο. Οι τράπεζες πρέπει να προσδιορίζουν με διαφανή τρόπο τα συνήθη ποσά σε συνάρτηση με τον όγκο και τη συχνότητα των συναλλαγών.Άρθρο 3 Διαφάνεια 1. Για όλες τις μετατροπές από οποιαδήποτε εθνική νομισματική μονάδα στη μονάδα ευρώ και αντίστροφα, και για όλες τις ανταλλαγές τραπεζογραμματίων και κερμάτων συμμετεχόντων κρατών μελών, οι τράπεζες πρέπει να καταδεικνύουν σαφώς την εφαρμογή των τιμών μετατροπής σύμφωνα με τις διατάξεις του κανονισμού (ΕΚ) αριθ. 1103/97, και να αναγράφουν χωριστά από την τιμή μετατροπής τα κάθε είδους έξοδα που ενδεχομένως εισπράχθηκαν.2. Οι τράπεζες που εισπράττουν έξοδα για μετατροπές και ανταλλαγές μη περιλαμβανόμενες στο άρθρο 2 ή δεν εφαρμόζουν έναν ή περισσότερους κανόνες του άρθρου 2, στοιχείο β), ανακοινώνουν με σαφή και διαφανή τρόπο τα έξοδα μετατροπής και ανταλλαγής παρέχοντας στους πελάτες τους:α) εκ των προτέρων, γραπτές πληροφορίες για τα έξοδα μετατροπής ή ανταλλαγής που προτίθενται να εισπράξουν καιβ) εκ των υστέρων, ειδικές πληροοφορίες για τα έξοδα μετατροπής ή ανταλλαγής που ενδεχομένως εισπράχθηκαν, στα αντίγραφα λογαριασμών ή καρτών πληρωμής και με κάθε άλλο διαθέσιμο τρόπο επικοινωνίας με τους πελάτες. Οι πληροφορίες αυτές πρέπει να καταδεικνύουν σαφώς στους πελάτες ότι η εφαρμογή των τιμών μετατροπής γίνεται σύμφωνα με τις διατάξεις του κανονισμού (ΕΚ) αριθ. 1103/97 και να αναφέρουν τα ενδεχόμενα έξοδα μετατροπής χωριστά από το συντελεστή μετατροπής και από τα κάθε είδους έξοδα μετατροπής ή συναλλαγής που ενδεχομένως εισπράχθηκαν.Άρθρο 4 Εφαρμογή 1. Οι τράπεζες πρέπει να εφαρμόσουν το πρότυπο καλής πρακτικής το αργότερο μέχρι την 1η Ιανουαρίου 1999 και, όσον αφορά το άρθρο 3, νωρίτερα εάν είναι εφικτό από τεχνική άποψη.2. Οι τράπεζες πρέπει να ενημερώσουν τους πελάτες τους το συντομότερο δυνατό πριν από την 1η Ιανουαρίου 1999 εάν και σε ποιο βαθμό εφαρμόζουν το πρότυπο καλής πρακτικής.3. Η εφαρμογή του προτύπου καλής πρακτικής πρέπει να γνωστοποιείται στο κοινό με κάθε τρόπο που καταδεικνύει ότι οι τράπεζες συμμορφώνονται με το πρότυπο αυτό, όπως:α) με επαγγελματικούς κώδικες συμπεριφοράς 7β) με αναγραφή ενός «συμβόλου μετατροπής», το οποίο καταδεικνύει ότι οι τράπεζες συμμορφώνονται με το πρότυπο καλής πρακτικής. Οι ρυθμίσεις για το δικαίωμα αναγραφής συμβόλου μετατροπής θα πρέπει να καθοριστούν σε εθνικό επίπεδο από τα ενδιαφερόμενα μέρη, εφόσον και όσον αυτό κρίνεται κατάλληλο.Άρθρο 5 Άλλα συνιστώμενα μέτρα Η Επιτροπή καλεί τις αρμόδιες αρχές των κρατών μελών να διερευνήσουν τους τρόπους με τους οποίους μπορεί να διευκολυνθεί, για εύλογα ποσά και συχνότητες συναλλαγών, η ανταλλαγή χωρίς έξοδα των εκφρασμένων στην εθνική νομισματική μονάδα τραπεζογραμματίων και κερμάτων με τραπεζογραμμάτια και κέρματα εκφρασμένα στη μονάδα ευρώ στην τελική περίοδο για πελάτες χωρίς τραπεζικό λογαριασμό.Άρθρο 6 Τελικές διατάξεις Τα κράτη μέλη καλούνται να υποστηρίξουν την εφαρμογή της παρούσας σύστασης.Άρθρο 7 Αποδέκτες Η παρούσα σύσταση απευθύνεται στα κράτη μέλη, στις τράπεζες και στις ενώσεις τους.Βρυξέλλες, 23 Απριλίου 1998.Για την ΕπιτροπήYves-Thibault DE SILGUYΜέλος της Επιτροπής(1) ΕΕ L 162 της 19. 6. 1997, σ. 1.(2) ΕΕ C 236 της 2. 8. 1997, σ. 8.(3) Βλέπε σελίδα 29 της παρούσας Επίσημης Εφημερίδας.(4) Έκθεση της ομάδας εμπειρογνωμόνων, σχετικά με τις τραπεζικές προμήθειες για μετατροπές σε ευρώ Euro Paper αριθ. 14.(5) COM(98) 61 τελικό.(6) ΕΕ L 322 της 17. 12. 1977, σ. 30.(7) ΕΕ L 332 της 31. 12. 1993, σ. 4.


title: Σύσταση για Συσταση του Συμβουλιου προκειμένου να τερματιστεί η κατάσταση υπερβολικού δημοσιονομικού ελλείμματος στη Φινλανδία

text:
   EL
EL    EL
 ---pagebreak---                  ΕΥΡΩΠΑΪΚΗ ΕΠΙΤΡΟΠΗ
                                                Βρυξέλλες, 15.6.2010
                                                SEC(2010) 747 τελικό
                                     Σύσταση για
                          ΣΥΣΤΑΣΗ ΤΟΥ ΣΥΜΒΟΥΛΙΟΥ
   προκειµένου να τερµατιστεί η κατάσταση υπερβολικού δηµοσιονοµικού ελλείµµατος
                                    στη Φινλανδία
EL                                                                               EL
 ---pagebreak---                                          Σύσταση για
                                  ΣΥΣΤΑΣΗ ΤΟΥ ΣΥΜΒΟΥΛΙΟΥ
      προκειµένου να τερµατιστεί η κατάσταση υπερβολικού δηµοσιονοµικού ελλείµµατος
                                        στη Φινλανδία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος
   7,
   τη σύσταση της Ευρωπαϊκής Επιτροπής,
   Εκτιµώντας τα ακόλουθα:
   (1)    Σύµφωνα µε το άρθρο 126 της Συνθήκης, τα κράτη µέλη αποφεύγουν τα υπερβολικά
          δηµοσιονοµικά ελλείµµατα.
   (2)    Το Σύµφωνο Σταθερότητας και Ανάπτυξης βασίζεται στον στόχο της επίτευξης υγιών
          δηµοσίων οικονοµικών, ως µέσου ενίσχυσης των συνθηκών για σταθερότητα τιµών
          και ισχυρή διατηρήσιµη ανάπτυξη που ευνοούν τη δηµιουργία απασχόλησης.
   (3)    Η µεταρρύθµιση του συµφώνου σταθερότητας και ανάπτυξης το 2005 επεδίωκε την
          ενίσχυση της αποτελεσµατικότητάς του και των οικονοµικών του ερεισµάτων, καθώς
          επίσης και τη διασφάλιση της µακροπρόθεσµης διατηρησιµότητας των δηµόσιων
          οικονοµικών. Ο στόχος ήταν να διασφαλιστεί ιδίως ότι λαµβάνεται πλήρως υπόψη το
          ιδιαίτερο οικονοµικό και δηµοσιονοµικό υπόβαθρο σε όλα τα στάδια της ∆ΥΕ. Κατ’
          αυτόν τον τρόπο, το Σύµφωνο Σταθερότητας και Ανάπτυξης παρέχει το πλαίσιο
          στήριξης των κυβερνητικών πολιτικών για την άµεση επιστροφή σε υγιείς
          δηµοσιονοµικές θέσεις, λαµβάνοντας υπόψη την οικονοµική κατάσταση.
   (4)    Το Συµβούλιο αποφάσισε στις [13 Ιουλίου 2010], σύµφωνα µε το άρθρο 126
          παράγραφος 6 της Συνθήκης, ότι στη Φινλανδία υφίσταται υπερβολικό έλλειµµα.
   (5)    Βάσει του άρθρου 126 παράγραφος 7 της Συνθήκης και του άρθρου 3 του κανονισµού
          (ΕΚ) αριθ. 1467/97 του Συµβουλίου για την επιτάχυνση και τη διασαφήνιση της
          εφαρµογής της διαδικασίας υπερβολικού ελλείµµατος1 (που αποτελεί µέρος του
          Συµφώνου Σταθερότητας και Ανάπτυξης) το Συµβούλιο πρέπει επίσης να απευθύνει
          στο οικείο κράτος µέλος σύσταση για τον τερµατισµό της κατάστασης υπερβολικού
          ελλείµµατος εντός συγκεκριµένης περιόδου. Η σύσταση πρέπει να ορίζει µέγιστη
   1
          ΕΕ L 209 της 2.8.1997, σ. 6.
EL                                            2                                           EL
 ---pagebreak---        προθεσµία έξι µηνών εντός της οποίας το ενδιαφερόµενο κράτος µέλος πρέπει να
       αναλάβει αποτελεσµατική δράση για τη διόρθωση του υπερβολικού ελλείµµατος,
       καθώς επίσης και προθεσµία για τη διόρθωση του υπερβολικού ελλείµµατος, η οποία
       θα πρέπει να λήγει εντός του έτους που ακολουθεί εκείνο κατά το οποίο διαπιστώθηκε
       το υπερβολικό έλλειµµα, εκτός εάν συντρέχουν ειδικές περιστάσεις. Προκειµένου να
       αποφασιστεί αν συντρέχουν ειδικές περιστάσεις πρέπει να λαµβάνονται υπόψη
       «σχετικοί παράγοντες», οι οποίοι διευκρινίζονται στο άρθρο 2 παράγραφος 3 του
       κανονισµού (ΕΚ) αριθ. 1467/97. Επιπλέον, στη σύσταση για τη διόρθωση του
       υπερβολικού ελλείµµατος, το Συµβούλιο πρέπει να καλεί το ενδιαφερόµενο κράτος
       µέλος να επιτύχει ελάχιστη ετήσια βελτίωση του διαρθρωτικού ισοζυγίου, δηλαδή του
       κυκλικά προσαρµοσµένου ισοζυγίου µη συµπεριλαµβανοµένων των εκτάκτων και
       λοιπών προσωρινών µέτρων, ύψους τουλάχιστον 0,5% του ΑΕΠ ως σηµείο αναφοράς.
   (6) Στην περίπτωση της Φινλανδίας, οι σχετικοί παράγοντες, όπως διευκρινίζονται στο
       άρθρο 2 παράγραφος 3 του κανονισµού (ΕΚ) αριθ. 1467/97 και εξετάστηκαν στην
       έκθεση της Επιτροπής δυνάµει του άρθρου 124 παράγραφος 3 της Συνθήκης,
       θεωρήθηκαν ευνοϊκοί. Ωστόσο, δεν προκύπτει εξ αυτών η ύπαρξη ειδικών
       περιστάσεων που να αιτιολογούν την απόκλιση από τη συνήθη προθεσµία για τη
       διόρθωση του ελλείµµατος. Συγκεκριµένα, σύµφωνα µε τις εαρινές προγνώσεις του
       2010 των υπηρεσιών της Επιτροπής, το έλλειµµα της γενικής κυβέρνησης θα
       υποχωρήσει ήδη το 2011 ελαφρά κάτω από την τιµή αναφοράς του 3%, µε την
       παραδοχή της αµετάβλητης πολιτικής.
   (7) Κατά την περίοδο που προηγήθηκε της παγκόσµιας κρίσης, η Φινλανδία κατόρθωσε
       να δηµιουργήσει σοβαρό δηµοσιονοµικό πλεόνασµα. Το γεγονός αυτό παρείχε στη
       Φινλανδία τη διακριτική ευχέρεια να λάβει σχετικά σηµαντικά δηµοσιονοµικά µέτρα
       τόνωσης ανερχόµενα σε 1,8% του ΑΕΠ το 2009 και σε 1,1% του ΑΕΠ το 2010 και να
       επιτρέψει την πλήρη λειτουργία των αυτόµατων σταθεροποιητών. Η λήψη των µέτρων
       αυτών οδήγησε σε δηµοσιονοµικό έλλειµµα 2,2% του ΑΕΠ το 2009. Το έλλειµµα
       αναµένεται να διευρυνθεί περαιτέρω σε 4,1% του ΑΕΠ το 2010 σύµφωνα µε την
       κοινοποίηση της ∆ΥΕ τον Απριλίου 2010 που παρουσίασε το Υπουργείο
       Οικονοµικών. Σύµφωνα µε τις εαρινές προγνώσεις των υπηρεσιών της Επιτροπής
       προβλέπεται ελαφρά µικρότερο έλλειµµα 3,8% του ΑΕΠ το 2010. Σύµφωνα µε τον
       τρίτο συµπληρωµατικό προϋπολογισµό που παρουσίασε το Υπουργείο Οικονοµικών
       στο κοινοβούλιο στις 14 Μαΐου 2010, τα φορολογικά έσοδα ενδέχεται να είναι το
       2010 υψηλότερα κατά 0,5% του ΑΕΠ σε σχέση µε τις προβλέψεις, κυρίως λόγω
       αύξησης των εισπρακτέων φόρων επί των εταιρειών. Αυτό σηµαίνει ότι η κατάσταση
       των δηµοσίων οικονοµικών µπορεί να αποδειχτεί καλύτερη σε σχέση µε τις τρέχουσες
       προβλέψεις, επειδή όµως δεν έχει πραγµατοποιηθεί πλήρης επικαιροποίηση των
       προβλέψεων αυτών ο στόχος για το έλλειµµα το 2010 δεν έχει επισήµως µεταβληθεί
       και η τρέχουσα αξιολόγηση εξακολουθεί να ισχύει. Το 2011, τόσο το Υπουργείο
       Οικονοµικών όσο και οι υπηρεσίες της Επιτροπής προβλέπουν ότι το έλλειµµα της
       γενικής κυβέρνησης θα πέσει ελαφρά κάτω από το 3% του ΑΕΠ, µε την παραδοχή της
       αµετάβλητης πολιτικής. Στη βάση των προγνώσεων των υπηρεσιών της Επιτροπής, η
       διόρθωση του υπερβολικού ελλείµµατος το 2011 συνεπάγεται δηµοσιονοµική
       προσαρµογή περίπου 0,3 εκατοστιαίων µονάδων του ΑΕΠ το 2011.
   (8) Το βασικό εργαλείο για τον έλεγχο των δαπανών της κεντρικής κυβέρνησης
       εξακολουθούν να είναι τα πολυετή ανώτατα όρια δαπανών, τα οποία αποκλείουν τα
       ευαίσθητα σε κυκλικές διακυµάνσεις στοιχεία δαπανών και συνεπώς επέτρεψαν την
       πλήρη λειτουργία αυτόµατων σταθεροποιητών. Μολονότι ο µηχανισµός αυτός, και
EL                                           3                                            EL
 ---pagebreak---         ειδικότερα η ελεύθερη λειτουργία των αυτόµατων σταθεροποιητών, στήριξε την
        οικονοµική δραστηριότητα και την κοινωνική συνοχή κατά τη διάρκεια της κρίσης,
        οδήγησε επίσης σε σχετικά έντονη επιδείνωση των δηµοσίων οικονοµικών. Το
        δηµοσιονοµικό αυτό πλαίσιο θα στηρίξει εποµένως αποτελεσµατικά τη µείωση των
        πιέσεων των δαπανών της κεντρικής κυβέρνησης, συµπεριλαµβανοµένων των
        κοινωνικών δαπανών, µόνον από τη στιγµή που η οικονοµική ανάκαµψη θα είναι σε
        εξέλιξη. Η τοπική αυτοδιοίκηση είναι υπεύθυνη για µεγάλο µέρος των δηµοσίων
        δαπανών που έχουν σχέση µε την ηλικία, όπως οι δαπάνες για την παιδεία, την υγεία
        και την µακροχρόνια περίθαλψη και δεν περιορίζονται από κεντρικά επιβαλλόµενα
        όρια δαπανών. Για την αντιστάθµιση των αυξανόµενων δαπανών αυξήθηκαν συχνά οι
        τοπικοί φορολογικοί συντελεστές, αποφεύγοντας τη σώρευση χρέους σε δηµοτικό
        επίπεδο, πλην όµως διεύρυναν τη συνολική εθνική φορολογική επιβάρυνση. Η
        κυβέρνηση συνεχίζει τη µεταρρύθµιση των δοµών της τοπικής αυτοδιοίκησης και των
        υπηρεσιών που προσφέρουν µεσοπρόθεσµα, µε στόχο την κάµψη της αύξησης των
        δαπανών που συνδέονται µε τη δηµογραφική γήρανση.
   (9)  Στη γνώµη του της 26ης Απριλίου 2010 για το πλέον πρόσφατο επικαιροποιηµένο
        πρόγραµµα σταθερότητας, το Συµβούλιο αξιολόγησε τη µακροπρόθεσµη βιωσιµότητα
        των δηµοσίων οικονοµικών της Φινλανδίας και κάλεσε τις αρχές να λάβουν εγκαίρως
        µέτρα για τον προσδιορισµό µιας διεξοδικής και συγκεκριµένης µεσοπρόθεσµης
        δηµοσιονοµικής στρατηγικής για την εξυγίανση από το 2011 και µετά, επιδιώκοντας
        επίσης την επίτευξη του ΜΣ και την αποκατάσταση της µακροπρόθεσµης
        βιωσιµότητας των δηµοσίων οικονοµικών.
   (10) Το ακαθάριστο χρέος της γενικής κυβέρνησης ανήλθε σε 44% του ΑΕΠ το 2009.
        Σύµφωνα µε την κοινοποίηση της ∆ΥΕ τον Απρίλιο, ο δείκτης του χρέους αναµένεται
        να αυξηθεί σε 49,9% του ΑΕΠ το 2010. Με βάση τις εαρινές προβλέψεις των
        υπηρεσιών της Επιτροπής, ο δείκτης του χρέους αναµένεται να αυξηθεί ελαφρώς
        ταχύτερα, φθάνοντας το 50,5% του ΑΕΠ το 2010 και το 54,9% του ΑΕΠ το 2011,
        παραµένοντας ωστόσο κάτω από την τιµή αναφοράς του 60% του ΑΕΠ.
   (11) Η ενισχυµένη επιτήρηση στο πλαίσιο της ∆ΥΕ συνεπάγεται τακτική και έγκαιρη
        παρακολούθηση της προόδου που σηµειώνεται κατά την εφαρµογή της στρατηγικής
        δηµοσιονοµικής εξυγίανσης. Εν προκειµένω, θα ήταν χρήσιµο να αφιερωθεί στο θέµα
        αυτό χωριστό κεφάλαιο στις επικαιροποιήσεις του προγράµµατος σταθερότητας της
        Φινλανδίας.
   (12) Εν γένει, κατά την άποψη του Συµβουλίου, τα µέτρα δηµοσιονοµικής εξυγίανσης θα
        πρέπει να εξασφαλίζουν διαρκή βελτίωση του ισοζυγίου της γενικής κυβέρνησης και
        παράλληλα να αποσκοπούν στη βελτίωση της ποιότητας των δηµόσιων οικονοµικών
        της χώρας, καθώς και στην ενίσχυση του αναπτυξιακού δυναµικού της οικονοµίας
        της.
   ΕΞΕ∆ΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   (1)  Αναγνωρίζοντας ότι η δηµοσιονοµική κατάσταση της Φινλανδίας κατά το 2010
        προέκυψε από µέτρα που αντιστοιχούν σε 1,8% του ΑΕΠ το 2009 και σε 1,1% του
        ΑΕΠ το 2010, τα οποία αποτελούν ενδεδειγµένο τρόπο αντιµετώπισης της
        οικονοµικής κάµψης και συνάδουν µε το Ευρωπαϊκό Σχέδιο για την Ανάκαµψη της
        Οικονοµίας, καθώς και από τη λειτουργία των αυτόµατων σταθεροποιητών, οι αρχές
EL                                          4                                             EL
 ---pagebreak---           της Φινλανδίας οφείλουν να τερµατίσουν την παρούσα κατάσταση υπερβολικού
          ελλείµµατος το συντοµότερο δυνατό και το αργότερο µέχρι το 2011.
   (1)    Οι Φινλανδικές αρχές καλούνται να µειώσουν το έλλειµµα της γενικής κυβέρνησης
          κάτω από το 3% του ΑΕΠ κατά τρόπο αξιόπιστο και διατηρήσιµο. Συγκεκριµένα,
          προς το σκοπό αυτό, οι Φινλανδικές αρχές οφείλουν:
           α)    να εφαρµόσουν το 2010 τα προβλεπόµενα δηµοσιονοµικά µέτρα σύµφωνα µε
                 το πλέον πρόσφατο επικαιροποιηµένο πρόγραµµα σταθερότητας,
                 εξασφαλίζοντας ταυτόχρονα ότι η σχεδιαζόµενη υπέρβαση της τιµής αναφοράς
                 του 3% του ΑΕΠ θα παραµείνει περιορισµένη και προσωρινή·
           β)    να διασφαλίσουν δηµοσιονοµική προσαρµογή τουλάχιστον ½% του ΑΕΠ το
                 2011·
           γ)    να προσδιορίσουν µέτρα προκειµένου να διασφαλίσουν την σχεδιαζόµενη
                 διόρθωση του υπερβολικού ελλείµµατος το 2011.
   (2)    Το Συµβούλιο όρισε την [13η Ιανουαρίου 2011] ως προθεσµία για την ανάληψη
          αποτελεσµατικής δράσης από την κυβέρνησης της Φινλανδίας και για τον
          προσδιορισµό των αναγκαίων µέτρων για την επίτευξη προόδου όσον αφορά τη
          διόρθωση του υπερβολικού ελλείµµατος. Για την αξιολόγηση της αποτελεσµατικής
          δράσης θα ληφθούν υπόψη οι οικονοµικές εξελίξεις σε σύγκριση µε τις οικονοµικές
          προοπτικές των εαρινών προγνώσεων του 2010 των υπηρεσιών της Επιτροπής.
   Οι αρχές της Φινλανδίας πρέπει να υποβάλλουν έκθεση της προόδου που σηµειώνεται ως
   προς την εφαρµογή των εν λόγω συστάσεων σε ιδιαίτερο κεφάλαιο στα προσεχή
   επικαιροποιηµένα προγράµµατα σταθερότητας, έως την άρση της διαδικασίας υπερβολικού
   ελλείµµατος.
   Επιπλέον, το Συµβούλιο τονίζει τη σηµασία που έχει η επίτευξη του µεσοπρόθεσµου στόχου
   (ΜΣ) για την ενδεδειγµένη δηµοσιονοµική διαχείριση των περιόδων δυσµενούς οικονοµικής
   συγκυρίας, αλλά και για την αποκατάσταση της µακροπρόθεσµης βιωσιµότητας των
   δηµοσίων οικονοµικών. Συνεπώς, το Συµβούλιο καλεί τις Φινλανδικές αρχές να µεριµνήσουν
   ώστε η δηµοσιονοµική εξυγίανση µε σκοπό την επίτευξη του µεσοπρόθεσµου στόχου για τη
   δηµοσιονοµική θέση – διαρθρωτικό πλεόνασµα 0,5% του ΑΕΠ – να διατηρηθεί και µετά τη
   διόρθωση του υπερβολικού ελλείµµατος.
   Η παρούσα σύσταση απευθύνεται στη ∆ηµοκρατία της Φινλανδίας.
   Βρυξέλλες,
                                             Για το Συµβούλιο
                                             Ο Πρόεδρος
                                             […]
EL                                             5                                          EL


title: Σύσταση της Ευρωπαϊκής Κεντρικής Τράπεζας, της 9ης Οκτωβρίου 2006 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banka Slovenije (ΕΚΤ/2006/14)

text:
               25.10.2006

               EL

               Επίσημη Εφημερίδα της Ευρωπαϊκής Ένωσης

               C 257/19

      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 9ης Οκτωβρίου 2006
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banka Slovenije
   (ΕΚΤ/2006/14)
   (2006/C 257/08)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Oι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Tο άρθρο 1 της απόφασης 2006/495/ΕΚ του Συμβουλίου της 11ης Ιουλίου 2006 σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από τη Σλοβενία από την 1η Ιανουαρίου 2007 (1) προβλέπει ότι η Σλοβενία πληροί πλέον τις αναγκαίες προϋποθέσεις για την υιοθέτηση του ευρώ και ότι η παρέκκλιση υπέρ της Σλοβενίας, η οποία αναφέρεται στο άρθρο 4 της πράξης προσχώρησης του 2003 (2), καταργείται με ισχύ από την 1η Ιανουαρίου 2007.

               (3)

               Οι εξωτερικοί ελεγκτές που υποδεικνύονται με την παρούσα σύσταση είναι οι σημερινοί ελεγκτές της Banka Slovenije, οι οποίοι διορίστηκαν για τα οικονομικά έτη 2006 έως 2008,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της Deloitte & Touche revizija d.o.o ως εξωτερικού ελεγκτή της Banka Slovenije για τα οικονομικά έτη 2007 και 2008.

      Φρανκφούρτη, 9 Οκτωβρίου 2006.

            Ο πρόεδρος της ΕΚΤ

         Jean-Claude TRICHET

      (1)  ΕΕ L 195 της 15.7.2006, σ. 25.

      (2)  ΕΕ L 236 της 23.9.2003, σ. 33.